Izveštaj i zaključci sa konsultativnog sastanka radne grupe za izradu Akcionog plana - Open Government Partnership\nIzveštaj i zaključci sa konsultativnog sastanka radne grupe za izradu Akcionog plana\nSastanak je održan 19. februara 2016. godine, od 9:00 do 13:00 časova, u Palati Srbija.\nSastanku su prisustvovali: Željko Ožegović, državni sekretar – Ministarstvo državne uprave i lokalne samouprave (u daljem tekstu MDULS), Dragana Brajović –MDULS, Đurđa Janićijević – MDULS, Bogdan Lekić – MDULS, Marija Kujačić – Direkcija za eUpravu, Milica Ilić – Ministarstvo finansija, Jovan Nicić –Agencija za borbu korupcije, Jasna Bujuklić – Ministarstvo pravde, Suzana Stojadinović – Republički sekretarijat za javne politike (RSJP), Milena Banović – Kancelarija za saradnju sa civilnim društvom, Stefan Otašević – Kancelarija za saradnju sa civilnim društvom, Vladimir Podgorac – Ministarstvo unutrašnjih poslova, Nina Ninković – Ministarstvo unutrašnjih poslova, Katarina Milanović – Ministarstvo prosvete, nauke i tehnološkog razvoja, Slavenka Mijušković – Ministarstvo trgovine, turizma i telekomunikacija, Suzana Otašević – Generalni sekretarijat Vlade, Danijela Božović – Beogradska otvorena škola (BOŠ), Raša Nedeljkov – Centar za istraživanje, transparentnost i odgovornost (CRTA), Bojana Selaković – Građanske inicijative, Stanka Parać Damjanović – Centar lokalne demokratije, Sonja Mažibrada – Program za razvoj Ujedinjenih nacija (UNDP), Ivan Radojević – Centar za istraživanje, transparentnost i odgovornost (CRTA), Mirjana Domonji – EKO SAN, Olgica Milojević – People 2 People, Veselina Pelagić – Fondacija za razvoj domaćinstva, Valentino Popović – Centar za koordinaciju „Ujedinjena Srbija“, Vladimir Radojičić – Trag fondacija, Vladimir Radojčić – Glas veterana, Vukosav Sredojević, Grand Netinfo Education, Donka Petrović – Beogradski centar novih vizija u poslovanju, Denis Perinčić – Republička unija potrošača, Dragana Mladenović – Žene na prekretnici, Elvir Burazerović – ORCA, Zlatko Petrović – Rodna gruda, Zoran Birovljević – Nomotehnički centar Beograd, Irena Rizmal, Centar za evroatlanske studije (CEAS), Katarina Dašić – MDULS, Katarina Kosmina – Centar za evropske politike (CEP), Ljubica Kampuš – Savez pronalazača Srbije, Nataša Vukmirović – Link plus, Nataša Obradović – Udruženje žena „Obronci tare“ iz Bajine Bašte, Natalija Prelović – Udruženje hranitelja Beograda, Nikola Dragović – Sindikat sudskih veštaka Srbije, Ognjen Gogić – Centar za razvoj demokratskog društva „Europolis“, Radovan Momčilović – Centar društvenih aktivnosti „ROD“, Senida Tahirbegović – Pokrajinski odbor Socijaldemokratske partije Srbije, Uroš Mišljenović – Partneri za demokratske promene Srbije, Ivan Zlatić – Učitelj neznalica, Admir Smajović – Građanske inicijative, Fismir Jahiu– Građanske inicijative, Đorđe Staničić – Stalna konferencija gradova i opština (SKGO), Nikola Tarbuk – Stalna konferencija gradova i opština (SKGO), Ivan Grujić – Edukacioni centar, Ristovski Jelena – Zeleni grad, Slobodan Marković – Registar nacionalnog internet domena Srbije\nSastanak je održan u cilju što šireg konsultativnog procesa u okviru učešća Republike Srbije u inicijativi Partnerstvo za otvorenu upravu (u daljen tekstu: POU) i uključivanja svih zainteresovanih organizacija civilnog društva na samom početku izrade Akcionog plana za sprovođenje inicijative POU u Republici Srbiji za period od 2016. do 2017. godine (u daljem tekstu: Akcioni plan), radi utvrđivanja prioriteta i obaveza koje će se uključiti u planirani dokument\nUvodnu reč je održao Željko Ožegović, državni sekretar i rukovodilac Posebne međuministarske radne grupe za izradu drugog Akcionog plana za period od 2016. do 2017. godine i realizaciju učešća Republike Srbije u inicijativi Partnerstvo za otvorenu upravu (u daljem tekstu: Radna grupa).\nU uvodnoj reči je, između ostalog, istakao:\n•\tPartnerstvo za otvorenu upravu – Open Government Partnership (OGP) predstavlja međunarodnu inicijativu čija je svrha obezbeđivanje podrške i većeg angažovanja vlada širom sveta u cilju poboljšanja integriteta, transparentnosti, efikasnosti i odgovornosti javne vlasti, kroz izgradnju poverenja javnosti, saradnju sa organizacijama civilnog društva, osnaživanje učešća građana u upravljanju, borbu protiv korupcije, pristup informacijama, upotrebu novih tehnologija, a u vezi sa ostvarivanjem delotvornijeg i odgovornijeg rada javne vlasti.\n•\tPartnerstvo za otvorenu upravu formalno je pokrenuto u septembru 2011. godine a Republika Srbija je izrazila nameru da učestvuje u ovoj inicijativi 2012. godine. Prvi nacionalni Akcioni plan Vlada Republike Srbije je usvojila u decembru 2014. godine.\n•\tVlada Republike Srbije posvećena je ciljevima POU. Ova inicijativa, između ostalog, predstavlja i snažan instrument u procesu pristupanja Srbije Evropskoj Uniji.\n•\tInicijativa Partnerstvo za otvorenu upravu predstavlja snažan instrument za unapređenje transparentnosti, odgovornosti i efikasnosti javne uprave, kao i za ispunjavanje određenih kriterijuma u procesu pristupanja Republike Srbije Evropskoj uniji. To zahteva i podizanje kapaciteta same državne uprave, kao i poboljšanje zakonodavnog okvira, kako bi se uprava učinila boljom, pristupačnijom i efikasnijom. U tom smislu, jedan od dokaza da je Srbija na dobrom putu jeste i usvajanje i početak primene Zakona o inspekcijskom nadzoru, a predviđeno je i usvajanje novog Zakona o opštem upravnom postupku koji donosi određene nove instrumente u smislu unapređenja saradnje između građana u uprave. Da bi došlo do suštinskog napretka u ovoj oblasti potrebno je i stalno aktivno angažovanje organizacia civilnog društva, kao i privrednog sektora. Novi akcioni plan za sprovođenje inicijative POU, odnosno sve mere koje će on sadržati, svakako će doprineti dodatnom ubrzanju ovih procesa.\n•\tPrvi Akcioni plan za sprovođenje inicijative POU, iako je imao određenih nedostataka, pozitivno je ocenjen od strane Nezavisnog mehanizma za izveštavanje, uz određene primedbe i preporuke. Ipak, on je sadržao veliki broj mera od kojih neke nisu sprovedene, uglavnom zbog nedostatka finansijskih sredstava. Stoga je preporuka da novi akcioni plan sadrži manje mera, ali da one budu realne, ostvarljive i da imaju transformativni uticaj.\n•\tTakođe, jedna od primedaba odnosila se na to da organizacije civilnog društva nisu učestvovale u izradi akcionog plana na odgovarajući način i da je on sadržao određene mere koje su preuzete iz drugih strateških dokumenata. Zbog toga su, ovog puta, organizacije civilnog društva i predstavnici privrednog sektora, uključeni u izradu drugog akcionog plana, na samom početku. Takođe, zbog nedovoljne uključenosti lokalne samouprave u prethodnom ciklusu izrade i sprovođenja akcionog plana, sada su tu prisutni i predstavnici Stalne konferencije gradova i opština, kao važan faktor u ovom procesu, s obzirom na to da su lokalne samouprave neodvojivi deo u procesu reforme uprave. Važno je napomenuti i da sve mere moraju imati obezbeđene finansijske resurse, što u prošlom akcionom planu nije bio slučaj.\n•\tRok za izradu akcionog plana je 30. jun 2016. godine. Iako nam predstoje izbori, na njegovoj izradi radiće se punim kapacitetom. Planirano je održavanje dodatnih konsultativnih sastanaka Radne grupe sa civilnim društvom u cilju što bolje saradnje i zajedničkog definisanja prioriteta i obaveza koje će biti uključene u akcioni plan.\n•\tIako smo svesni da će različite OCD imati različite prioritete, potrebno je da zajednički dođemo do onih obaveza koje su najrealnije, ostvarive i imaju obezbeđenu finansijsku podršku.\nDragana Brajović je izrazila zadovoljstvo zbog prisustva velikog broja predstavnika civilnog društva koji će svojim učešćem i idejama doprineti izradi kvalitetnog akcionog plana, napomenuvši da je u smislu saradnje sa organizacijama civilnog društva učinjen napredak koji se ogleda ne samo u velikom broju organizacija koje su prisutne na sastanku, već i u sastavu same Radne grupe za izradu Akcionog plana u čijem radu, kao ravnopravni članovi, učestvuje i šest predstavnika organizacija civilnog društva. Takođe se zahvalila Kancelariji za saradnju sa civilnim društvom na pomoći prilikom izbora kandidata iz redova organizacija civilnog društva za članove Posebne međuministarske radne grupe, kao i u organizaciji ovog sastanka.\nMilena Banović iz Kancelarije za saradnju sa civilnim društvom istakla je da Kancelarija od samog početka daje svoj doprinos kako u procesu uključivanja organizacija civilnog društva u proces izrade Akcionog plana, tako i kroz promociju vrednosti POU. Uključivanje civilnog društva na samom početku izrade dokumenta treba da, kao rezultat, doprinese kvalitetu tog dokumenta, a to je takođe i u skladu sa principima koje POU propisuje i promoviše, kao i sa opredeljenjem Vlade da sve veći borj dokumenata kreira na ovakav način. Ona je takođe istakla da veliki odziv organizacija civilnog društva pokazuje da i one dele vrednosti POU, napominjući da je, u cilju kreiranja što kvalitetnijeg dokumenta, potrebno da učesnici na sastanku u formulisanju obaveza budu realni, konkretni i precizni.\nNakon uvodnih reči, Dragana Brajović se osvrnula na strukturu akcionog plana i vrednosti POU i, između ostalog, istakla:\n•\tAkcioni plan je najvažnija komponenta učešća jedne države u Partnerstvu za otvorenu upravu. Njime država izražava svoju posvećenost osnovnim vrednostima Partnerstva za otvorenu upravu, kroz preuzimanje ambicioznih obaveza koje značajno unapređuju postojeće stanje u okviru ovih vrednosti. Akcioni plan se sastoji od četiri dela. U prvom, uvodnom delu, zemlje treba da objasne zašto je za njih važno da učestvuju u Partnerstvu za otvorenu upravu i da naglase prioritete i glavne izazove koji su u vezi sa vrednostima Partnerstva za otvorenu upravu. Drugi deo se odnosi na već postignute rezultate u cilju unapređenja vrednosti POU, dok se u trećem delu navodi i opisuje čitav proces izrade akcionog plana uključujući konsultativni proces. Poslednji, četvrti deo, predstavlja najvažniji deo akcionog plana, u kome se navode preuzete obaveze. Obaveze se definišu u formi obrasca koji je izrađen od strane POU i dostavljen u materijalu za sastanak.\n•\tOsnovne vrednosti POU su transparentnost, javna odgovornost, učešće javnosti i tehnologije i inovacije, kao instrument kojim se postižu prethodne tri vrednosti.\n•\tObaveze koje se tiču transparentnosti odnose se, između ostalog, na objavljivanje svih informacija koje vlast poseduje, mehanizme za jačanje prava na informisanost, transparentnost u donošenju odluka, dostupnost objavljenih podataka. Obaveze u vezi sa javnom odgovornošću odnose se, između ostalog, na pravila, propise i mehanizme na osnovu kojih se od vlasti zahteva da opravda ili objasni svoje delovanje, delovanje u odnosu na kritiku ili zahteve, kao i prihvatanje odgovornosti za neuspeh u izvršavanju u skladu sa zakonom ili prihvaćenim obavezama. Kad je u pitanju učešće javnosti, potrebno je da javnost bude uključena u dijalog u vezi sa vladinim politikama ili programima, kao i da javnosti bude omogućeno da pruži svoj doprinos u cilju odgovornijeg i efikasnijeg upravljanja. Tehnologija i inovacije predstavljaju instrument za implementaciju preostale tri vrednosti.\n•\tDosadašnja praksa je pokazala da akcioni planovi koji sadrže od 5 do 15 obaveza jesu najbolji akcioni planovi. Važno je ponoviti da je potrebno da obaveze budu realne i konkretne. One naravno moraju biti u skladu sa drugim strateškim dokumentima, ali ne samo preuzete iz istih, već treba da predstavljaju nadgradnju, odnosno dodatne mere u skladu sa već preuzetim obavezama iz drugih strateških dokumenata\n•\tU cilju definisanja kriterijuma za kvalitetne obaveze, POU koristi termin „smart“ obaveza. To znači da obaveza treba da bude: konkretna – da precizno opisuje problem koji treba rešiti, aktivnosti od kojih se sastoji i očekivane rezultate; merljiva – da je moguće proveriti njeno sprovođenje, a ukoliko se sastoji od više pod-obaveza, one treba da budu podeljene u jasne, merljive korake; potrebno je da bude definisano telo za sprovođenje obaveze, kao i svi partneri; mora biti jasno povezana sa principima i vrednostima POU; i vremenski ograničena – sa jasno naznačenim datumom za njenu realizaciju, kao i za realizaciju pojedinačnih koraka.\n•\tPartnerstvo za otvorenu upravu u svakoj zemlji koja pristupi ovoj inicijativi uspostavlja Nezavisni mehanizam za izveštavanje (u daljem tekstu NMI) koji prati sve faze izrade akcionog plana – od pripreme nacrta, celokupnog konsultativog procesa, preko implementacije, do evaluacije. Za ovaj mehanizam obično se angažuje određena nevladina organizacija. Kod nas ulogu NMI vrši Centar za evropske integracije. NMI takođe prati konsultativni proces tokom izrade i implementacije akcionog plana (da li su izvršene konsultacije, koliko su trajale, da li su potrebni dokumenti objavljeni blagovremeno, pre konsultacija, da li su preduzete aktivnosti u vezi sa podizanjem svesti javnosti, obim konsultacija, stalni konsultativni proces). Prilikom izveštavanja, NMI se vodi određenim kriterijumima na osnovu kojih procenjuje relevantnost obaveza uključenih u akcioni plan u odnosu na vrednosti POU i najbolje obaveze se obeležavaju zvezdicom – to su obaveze za primer, takozvane „star commitments“. Da bi neka obaveza dobila zvezdicu ona mora biti konkretna i merljiva, jasno povezana sa POU vrednostima, mora da ima značajan uticaj (transformative impact) i mora biti sprovedena u potpunosti ili u znatnoj meri.\n•\tU svom privremenom izveštaju o implementaciji Akcionog plana za sprovođenje inicijative POU u Republici Srbiji za period od 2014. do 2015. godine, NMI je dao preporuke za ovaj, sledeći, ciklus izrade Akcionog plana koje se uglavnom odnose na poboljšanje i proširenje konsultativnog procesa tokom izrade akcionog plana, kao i razvoj saradnje sa lokalnim samoupravama u svim fazama izrade i sprovođenja akcionog plana.\n•\tU skladu sa kalendarom POU, akcioni plan je potrebno usvojiti do 30. juna 2016. godine, što znači da Nacrt mora biti pripremljen do 8. aprila, a javna rasprava završena do 30. aprila 2016. godine.\n•\tPlanirano je da se učesnici na sastanku prilikom definisanja obaveza podele u radne grupe prema sledećim temama: učešće javnosti, pristup informacijama, otvoreni podaci, integritet vlasti, fiskalna transparentnost i javne usluge.\n•\tS obzirom na to da akcioni plan treba da sadrži najviše oko 15 obaveza, važno je da svaka grupa nakon razmatranja svih predloga, zajednički redukuje njihov broj na tri do četiri, a nakon radnog dela, svaki predstavnik radne grupe predstaviće definisane predloge. Predloge će nakon sastanka razmotriti Radna grupa, nakon čega će biti odlučeno koji će predlozi bitu uključeni u Nacrt akcionog plana.\n•\tIako se u obrascu za definisanje obaveza, koje je dostavio Sekretarijat POU, ne nalazi kolona za predviđena finansijska sredstva, važno je napomenuti da će u akcioni plan biti uključene samo one obaveze za koje je moguće obezbediti finansijska sredstva.\nUsledio je radni deo sastanka, razmatranje i definisanje predloga OCD po grupama.\nNakon radnog dela sastanka, predstavnici pojedinačnih radnih grupa predstavili su predloge za obaveze. Predloge navodimo na osnovu teksta popunjenih obrazaca za definisanje obaveza od strane pojedinačnih radnih grupa i izlaganja njihovih predstavnika.\nMilena Banović, Kancelarija za saradnju sa civilnim društvom\nStefan Otašević, Kancelarija za saradnju sa civilnim društvom\nSuzana Stojadinović, Republički sekretarijata za javne politike (RSJP)\nNikola Tarbuk, Stalna konferencija gradova i opština (SKGO)\nOgnjen Gogić, Centar za razvoj demokratskog društva „Europolis“\nStanka Parać Damjanović, Centar lokalne demokratije\nFismir Jahiju, Građanske inicijative\nVladimir Radojičić, Trag fondacija\nPrelović Natalija, Udruženje hranitelja Beograda\nNataša Obradović, Udruženje žena „Obronci tare“ iz Bajine Bašte\nVukosav Sredojević, Grand Netinfo Education\nUnapređenje konsultativnog procesa sa civilnim sektorom na lokalnom nivou prilikom usvajanja dokumenata javnih politika\nOdgovorne institucije: lokalne samouprave, Kancelarija za saradnju sa civilnim društvom, Ministarstvo državne uprave i lokalne samouprave, Stalna konferencija gradova i opština (SKGO), OCD\nTrenutno stanje ili problem kojim se obaveza bavi: Lokalne samouprave imaju nedovoljno razvijene mehanizme komunikacije sa civilnim sektorom. Organizacije civilnog društva nedovoljno se uključuju u sve faze izrade dokumenata javnih politika. Neujednačena je praksa i nedovoljna je razmena dobre prakse.\nOsnovni cilj: Institucionalzovan mehanizam uključivanja organizacija civilnog društva u proces donošenja javnih politika\nKratak opis obaveze: Prepoznavanje funkcija zaposlenog zaduženog za saradnju sa civilnim društvom u postojećoj sistematizaciji radnih mesta u lokalnim samoupravama.\nNajveći broj lokalnih samouprava ima zaposlene koje sarađuju sa civilnim društvom, ali su ti poslovi najčešće dodeljeni kao dodatni poslovi, uz neke druge, a zaposleni koji rade na tim poslovima različitih su kompetencija.\nPotrebno je da se, među zaposlenima na radnim mestima, u okviru postojeće sistematizacije, zvaničnom odlukom ili rešenjem rukovodioca imenuje lice za saradnju sa OCD. Opis posla koji sadrži uloge i odgovornosti zaposlenog trebalo bi da bude prilog toj odluci. Da bi imenovano lice moglo na optimalni način da razvija saradnju sa OCD, potrebno je da se pomenutom odlukom ili rešenjem odredi i preraspodela posla tog lica kako bi se znalo koliko ili koji procenat radnog vremena posvećuje saradnji sa OCD.\nRezultati istraživanja pokazuju da jedinice lokalne samouprvae (u daljem tekstu: JLS) koje imaju zaposlenog koji radi sa OCD, više uključuju OCD u proces donošenja propisa.\n1.Usvajanje pravilnika o sistematizaciji radnih mesta u lokalnim samoupravama, u kojim je predviđen jasno definisan opis poslova službenika koji rade na poslovima saradnje sa civilnim društvom\n2. Podizanje kapaciteta javne uprave za saradnju sa civilnim društvom – obuke namenjene službenicima zaposlenim u insitucijama uprave o značaju i mehnizmima saradnje sa organizacijama civilnog društva u cilju uspostavljanja sistematske partnerske saradnje.\n3. Podizanje kapaciteta OCD za saradnju sa organima državne uprave – obuke namenjene organizacijama civilnog društva o mogućim modalitetima i mehnizmima saradnje sa insistucijama javne uprave u cilju uspostavljanja sistematske partnerske saradnje.\n4. Kampanje namenjene građanima o mogućnostima i važnosti uključivanja javnosti u proces donošenja odluka\ne-Učešće građana u Srbiji\nTekst je pripremio i dostavio Vukosav Sredojević iz organizacije Grand Netinfo Education.\nIzrada veb platforme koja će svim građanima na teritoriji Republike Srbije omogućiti da prijave problem na najvažnije teme iz životnih oblasti (porodica, Zdravlje, obrazovanje, dokumenta, rad, ljudska prava, osobe sa invaliditetom, sport, omladina, saobraćaj, finansije, Katastar, dozvole)\nTakođe će pomoću raznih onlajn alata moći aktivno da učestvuju sa predlozima u rad državnih službi unutar državne uprave i lokalne samouprave\nVeb portal bio bio podeljen u četiri segmenta:\n1.\tReport systems\nReport system predstavlja informacioni servis koji omogućuje građanima da na brz i jednostavan način prijave problem u svom gradu. Sistem predstavlja i mehanizam za bolje upravljanje lokalnom samoupravom i kvalitetnijom kontrolom nad javnim preduzećima, objedinjujući rad svih javnih preduzeća u opštini ovaj alat omogućava rešavanje problema i zahteva građana. Ovaj moderan i jednostavan za korišćenje alat bio bi dostupan za sve građane Srbije a uključio bi sve gradove i opštine na teritoriji države Srbije.\nE-Učešće označava upotrebu informaciono-komunikacionih alata u procesima javnog upravljanja i vladanja. Uglavnom se odnosi na kvalitetniji kontakt između građana i predstavnika vlasti, na način da omogućava komunikaciju bez nužnosti fizičkog prisustva aktera dijaloga. Portal eUčešća zasnovan je uključivanjem svih zainteresovanih građana u procese aktuelnih javnih rasprava.\n3.\tInternet zona\nSvrha ovog dela portala je da vas na brz i jednostavan način dovede direktno do\nnajznačajnijih i najkorisnijih elektronskih informacija i e-servisa. Na portal Internet zone građani će dobijati informacije o korisnosti Interneta i moći da koriste posebno kreirane servise koji su se u istraživanju pokazali kao najinteresantniji a to su:(e-Posao, e-Uprava, e-Učenje).\nČetvrti segment portala je web blog gde bi aktivni registrovani članovi portala imali mogućnost da kreiraju svoju stranicu gde bi imali slobodu pisanja blogova na aktuelne teme u društvu. Mogućnost pregleda i pretraživanja blogova imali bi svi posetioci sajta a mogućnos uređivanja samo registrovani korisnici.\nKatarina Dašić, Ministarstvo državne uprave i lokalne samouprave\nKatarina Milanović, Ministarstvo prosvete, nauke i tehnološkog razvoja\nSuzana Otašević, Generalni sekretarijat Vlade\nDragović Nikola, Sindikat sudskih veštaka Srbije\nVeselina Pelagić, Fondacija za razvoj domaćinstva\nNataša Vukmirović, Link plus\nDonka Petrović, Beogradski centar novih vizija u poslovanju\nS obzirom na to da se u Ministarstvu državne uprave i lokalne samouprave trenutno radi na izmenama i dopunama Zakona o slobodnom pristupu inormacijama od javnog značaja, formulisane su 3 mere koje su kompatibilne sa rešenjima na kojima radi Radna grupa za izmenu i dopunu Zakona, kako bi bila olakšana primena u praksi.\nPpoboljšanje/unapređenje sadržine Informatora o radu kao obaveze svih državnih organa u skladu sa Zakonom o slobodnom pristupu inormacijama od javnog značaja u pogledu jasnog i transparentnog prikaza sredstava koja se odnose na IPA projekte.\nSredstva koja su u vezi sa ovim projektima nisu vidljiva prilikom pretraživanja informatora o radu organa državne uprave.\nNaziv odgovorne institucije: svi organi državne uprave\nIme odgovorne osobe iz institucije koja je nosilac aktivnosti: ovlašćeno lice za izradu Informatora o radu\nIzrada unificiranog elektronskog upitnika za Informator o radu od strane e-Uprave i obavezno objavljivanje svih informatora o radu na Portalu E-uprava\nNaziv odgovorne institucije: Ministarstvo državne uprave i lokalne samouprave – Direkcija za elektronsku upravu\n3. Obaveza :\nUsklađivanje zakona i drugih propisa kojima se obezbeđuje dostupnost informacijama od javnog značaja u skladu i sa Zakonom o zaštiti podataka o ličnosti (npr. Zakon o sudskim veštacima)\nNaziv odgovorne institucije: Ministarstvo državne uprave i lokalne samouprave\nMarija Kujačić, Direkcija za elektronski upravu\nĐorđe Staničić, Stalna konferencija gradova i opština (SKGO)\nIvan Grujić, Edukacioni centar\nIrina Rizmal, Centar za evroatlanske studije (CEAS)\nRaša Nedeljkov, Centar za istraživanje, transparentnost i odgovornost (CRTA)\nSonja Mazibrada, Program Ujedinjenih nacija za razvoj (UNDP)\nElvir Burazerović, ORKA\nKatarina Kosmina Centar za evropske politike (CEP) (učestvovala kao posmatrač)\nDanijela Božović, Beogradska otvorena škola (BOŠ)\nObjavljivanje budžeta i Izveštaja o izvršenju budžeta na centralnom i lokalnom nivou u mašinski čitljivom obliku\nOvi dokumenti sa svim podacima već postoje, u formatima pdf ili word, stoga je potrebno samo izmeniti format u kom se oni objavljuju, kako bi se mogli dalje koristiti, kao i da bi se OCD pružila mogućnost da izrađuju analize prema sopstvenim prioritetima i interesovanjima. Za korišćenje i ponovno korišćenje tih informacija potrebno ih je objaviti i u CSV formatu. Različite OCD će, u skladu sa svojim prioritetima, na različit način analizirati i upotrebiti ove podatke za izradu aplikacija koje se kasnije mogu dalje koristiti. Rok 1. januar 2017. godine.\nParalelno treba raditi na otvaranju podataka na lokalnom nivou, kako bi se unapredila transparentnost. Na taj način će se postići veći doprinos za građane.\nPotrebna je izmena odgovarajućeg zakona koji bi utvrdio obavezu i sankcije u slučaju neprimenjivanja.\nObjavljivanje Informatora o radu u otvorenom formatu na centralnom i lokalnom nivou.\nRok 1. januar 2017. godine. Potrebno je da se informatori o radu, koji se po pravilu objavljuju u formatima pdf ili word, objave u CSV formatu. Ovo će obezbediti korisnički orijentisan način za unos podataka, kvalitetniji sadržaj informatora i redovno ažuriranje. Osim raznih analiza i vizuelizacije koji bi na taj način bili omogućeni, obezbedilo bi se i poštovanje uputstava Poverenika za informacije od javnog značaja i zaštitu podataka o ličnosti za izradu informatora o radu.\nPotrebna je izmena odgovarjućeg zakona koji bi utvrdio obavezu i sankcije u slučaju neprimenjivanja.\nUnapređenje postojećeg Portala otvorenih podataka funkcionalnostima koje obuhvataju:\n– Uputstva za sertifikaciju i anonimizaciju otvorenih setova podataka\n(obezbediti informacije o načinu anonimizacije i sertifikacije setova podataka).\n– Prikupljanje inicijativa za otvaranje novih skupova podataka (obezbediće mogućnost za nove inicijative za otvaranje pojedinih podataka koje društveni subjekti prepoznaju kao prioritetne setove podataka)\nJovan Nicić, Agencija za borbu protiv korupcije\nJasna Bujuklić, Ministarstvo pravde\nSenida Tahirbegović, Pokrajinski odbor Socijaldemokratske partije Srbije\nValentino Popović, Centar za koordinaciju „Ujedinjena Srbija“\nRadovan Momčilov, Centar društvenih aktivnosti „ROD“\nVladimir Radojčić, Glas veterana\nIvan Zlatić, Učitelj neznalica\nU skladu sa Akcionim planom za sprovođenje Nacionalne strategije za borbu protiv korupcije i Akcionim planom za Poglavlje 23, potrebno je definisati nove mere koje predstavljaju nadgradnju:\nUvođenje onlajn aplikacije čijom primenom će javnosti biti dostupni podaci o trošenju javnih sredstava od strane organa javne vlasti (svih direktnih i indirektnih budžetskih korisnika).\nPredlog je da se uvede online aplikacija čijom primenom se pružaju informacije korisnicima o poslovnim transakcijama organa javne vlasti – svih direktnih i indirektnih budžetskih korisnika. Podaci bi se ažurirali na dnevnom nivou, uz obezbeđenje proaktivne transparentnosti u domenu trošenja u javnom sektoru. Aplikacija bi kombinovala relevantne podatke iz različitih izvora (Uprava za javne nabavke, Uprava za trezor, Poreska uprava itd.) i predstavljala bi važan korak prema transparentnijem delovanju države i povećanju odgovornosti, na taj način što bi njenim korišćenjem svi zainteresovani građani mogli da dođu do konkretnih podataka o trošenju javnih sredstava. Primena ovakve aplikacije je dala rezultate u pojedinim zemljama u okruženju, a najbolji primer je Slovenija. Pored toga, uvođenjem ove obaveze jasno se doprinosi svim proklamovanih principima otvorene uprave – transparentnosti, odgovornosti, učešću javnosti i tehnologiji i inovacijama.\nUnapređenje procedura za sprovođenje javnih konkursa za dodelu javnih sredstava na svim nivoima vlasti, uključujući tu pitanja evaluacije i pravnih lekova.\nUsvojiti zakon kojim se uređuje ispitivanje porekla imovine.\nStvaranje pravnog okvira za ispitivanje i utvrđivanje porekla imovine doprinelo bi efikasnijem otkrivanju i sprečavanju korupcije. Naime, cilj ove obaveze jeste odvraćanje i sprečavanje koruptivnih dela od strane nosilaca javne vlasti. Ovo pitanje nije eksplicitno uređeno Akcionim planom za sprovođenje Nacionalne strategije za borbu protiv korupcije, niti za Poglavlje 23, a smatra se da bi stvaranje pravnog okvira u ovoj oblasti moglo imati značajne rezultate u praksi. Od 2003. godine postoji odredba Zakona o poreskom postupku i poreskoj administraciji koja omogućava Poreskoj upravi da vrši unakrsne provere imovine i prihoda građana, ali to rešenje nije dalo adekvatne rezultate. Trebalo bi stvoriti jasan zakonodavni okvir u ovoj oblasti donošenjem zakona koji bi se odnosio na ispitivanje porekla imovine, i/ili uvođenjem krivičnog dela “nezakonitog bogaćenja”, u skladu sa članom 20. Konvencije UN protiv korupcije. Trenutno je veća verovatnoća da će se ići na donošenje posebnog zakona kojim bi se uredilo ispitivanje porekla imovine.\nDopuniti propise (Zakon o državnoj upravi i poslovnike Vlade i Narodne skupštine) kako bi se precizirali i pojasnili kriterijumi za obavezno održavanje javne rasprave prilikom pripreme zakona, odnosno za donošenje zakona po hitnom postupku\nNe tako retko dešava se da Vlada upućuje predloge zakona u skupštinsku proceduru bez prethodno sprovedene javne rasprave, uz pronalaženje određenih argumenata za takvu odluku. Imajući u vidu da kriterijumi za utvrđivanje toga kada je obavezno organizovati javnu raspravu prilikom pripreme zakona nisu dovoljno jasno propisani u Zakonu o državnoj upravi i Poslovniku Vlade, predlog je da se ovo pitanje detaljnije uredi dopunama ovih propisa.\nKad je u pitanju donošenje zakona po hitnom postupku, statistički podaci ukazuju na to da je u periodu od aprila 2014, kada je aktuelni saziv Narodne skupštine otpočeo sa radom, do kraja 2015. godine, više od 50% zakona doneto je po hitnom postupku. Poslovnikom Narodne skupštine utvrđeno je kada se zakon može doneti po hitnom postupku, a to bi trebalo da bude izuzetak, a ne pravilo. Stoga se postavlja pitanje da li su propisani kriterijumi za donošenje zakona po hitnom postupku dovoljno jasni ili ne, te je i to jedno od pitanja koje je značajno za ovaj akcioni plan.\nIzostanak javnih rasprava i donošenje zakona po hitnom postupku negativno utiču na participativnost i transparentnost, a s druge strane, tako doneti zakoni, po pravilu, imaju izvesne nesavršenosti (manjkavosti) i sa sobom nose određene koruptivne rizike.\nĐurđa Janićijević, MDULS\nMilica Ilić, Ministarstvo finansija\nLjubica Kampuš, Savez pronalazača Srbije\nDenis Perinčić, Republička unija potrošača\nZlatko Petrović, Rodna gruda\nJavno objavljivanje građanskog budžeta lokalne vlasti\nOva mera je već bila predviđena prethodnim akcionim planom ali nije bila realizovana.\nNaziv odgovorne institucije: Jedinice lokalne samouprave i kao partner Stalna konferencija gradova i opština (SKGO). Potrebna je i pomoć OCD koje se bave ovom temom (CRTA).\nIzazov: Nedostatak sistema praćenja i evaluacije na lokalnom nivou (što je navedeno i u izveštaju NMI).\nTransparentno finansiranje OCD\nUnapređenje procesa transparentnog finansiranja OCD bila je jedna od mera utvrđenih prethodnim akcionim planom i u ovoj oblasti su realizovane određene aktivnosti. U ovom trenutku potrebno je preduzeti dalje korake:\nObaveza svih organa koji dodeljuju sredstva sa ekonomske klasifikacije 481, da na portalu eUprava objavljuju evaluaciju i procenu efekata programa podrške iz ekonomske klasifikacije 481, a sa druge strane, obaveza objavljivanja svih izveštaji OCD o realizovanim aktivnostima koje su finansirane iz dodeljenih sredstava, sa lokalnog ili centralnog nivoa.\nPotrebno je upostaviti mehanizam za praćenje, u saradnji sa Kancelarijom za saradnju sa OCD.\nNina Ninković, MUP\nVladimir Podgorac, MUP\nSlavenka Mijušković, Ministarstvo trgovine, turizma i telekomunikacija\nDomonji Mirjana, EKO SAN\nRistovski Jelena, Zeleni grad\nUnapređenje pravnog okvira u oblasti informacione bezbednosti i elektronskog poslovanja\nRok: II-IV kvartal 2016. godine\nNaziv odgovorne institucije: Ministarstvo trgovine, turizma i telekomunikacija\nTrenutno stanje: U januaru 2016. godine usvojen je Zakon o informacionoj bezbednosti, a potrebno je doneti pravilnike koji će detaljnije urediti ovu oblast. Takođe, oformljena je radna grupa za pripremu Nacrta zakona o elektronskom poslovanju.\nOsnovni cilj: obezbediti pravni okvir za razmenu dokumenata u elekronskom obliku na bezbedan i pouzdan način.\n– Realizacija interoperabilnosti i efikasna razmena podataka između državnih institucija, upravljanje elektronskim identitetima i podacima i čuvanje podataka u okviru državnih institucija, privrednih i drugih subjekata u skladu sa zakonom.\n– Povećanje stepena bezbednosti primenom mera zaštite IKT sistema i uspostavljanjem CERT-timova (eng. Computer Emergency Response Team).\n– Stvaranje bezbednog ambijenta koji doprinosi elektronskom poslovanju i otklanjanje prepreka za primenu IKT u poslovanju državnih organa, što za posledicu ima efikasnost i otvorenost državne uprave.\n– Jačanje poverenja građana u elektronske servise.\nProcena uticaja za zaštitu životne sredine na portalu eUprava\nObjavljivanje obaveštenja na portalu e-Uprava o izradi procene uticaja na zaštitu životne sredine, od strane nadležnih državnih organa i organa lokalne samouprave.\nUnapređenje postojeće usluge na portalu e-Uprava, gde trenutno lokalna samouprava Loznica objavljuje procenu.\nCilj je da svi nadležni državni organi i organi lokalne samouprave objavljuju procene na portalu e-Uprava. Time bi se dobila pravovremena informisanost i dobijanje relevantnih podataka koji su značajni za izradu projekata za zaštitu životne sredine, kao i uključivanje šire javnosti u proces izrade dokumenata koji se odnose na prostorno planiranje sa stanovišta zaštite životne sredine.\nKroz uključivanje portala e-Uprava, omogućava se veća dostupnost informacija o izradi dokumenata, mogućnost uključivanja građana koji će moći da se pravovremeno obaveste i daju mišljenje za izradu istih. Na taj način se vrši obaveštavanje na ekonomičan način, korišćenjem informacionih tehnologija.\nS obzirom na veću dostupnost informacija utiče se i na veću transparentnost, uz mogućnost aktivnog učešća javnosti i ostvarivanja dijaloga između građana i vlasti.\nRok: IV kvartal 2016. godine – IV kvartal 2017. godine\n« Zapisnik sa prvog sastanka radne grupe za izradu Akcionog plana\nZapisnik sa drugog sastanka radne grupe za izradu Akcionog plana »


Web site Balinta Pastora : Članci : Nulta tolerancija na nasilje u Subotici\nNulta tolerancija na nasilje u Subotici\nSUBOTICA: Okrugli sto na temu „Poverenje u institucije – Kome prijaviti nasilje?“, održan je u subotičkoj Gradskoj kući.\nDatum: 17. jun 2021. Izvor: Dnevnik\nPredsednik Skupštine grada dr Balint Pastor zajedno sa pokrajinskim zaštitnikom građana ombudsmanom prof. dr Zoranom Pavlovićem bio je domaćin okruglog stola, a skup je organizovan kako bi se u celosti sagledao problem i doneo zajednički zaključak za unapređenje i adekvatnu zaštitu ljudskih prava i prava deteta.\nBalint Pastor je izrazio zadovoljstvo što je pokrajinski ombudsman upravo u Subotici organizovao skup o nažalost uvek aktuelnoj temi koja je prisutna u društvu, a ta tema je nasilje, poverenje u institucije i kome prijaviti nasilje. Uz konstataciju da Subotica, kada je reč o nasilju, ne odudara mnogo od pokrajinskog i republičkog proseka, on je naveo da je vršnjačko nasilje, nasilje u porodici i svako drugo nasilje prisutno i u našem društvu, kao što je prisutno i u drugim društvima.\n-Ima puno frustracija u našem društvu, što je tipično za zemlje u tranziciji. Zato je dobro što imamo ovakve skupove na kojima su prisutni i predstavnici policije, tužilaštava, sudova, ustanova socijalne zaštite, zdravstva i obrazovanja, kao i predstavnike medija i organizacija civilnog društva. Mediji imaju ogromnu odgovornost, kakvu imaju i političari, povodom ovog pitanja bez obzira da li je reč o lokalnom, pokrajinskom ili republičkom nivou- istakao je Pastor.\nJedna konferencija, dodao je, ne može da umanji prisustvo nasilja u društvu, ali svakako može da ukaže na postojanje ovog problema.\n-U našem zakonodavstvu učinjeni su pomaci, mislim da imamo relativno dobre zakone koji regulišu ovu oblast, ali kao što je to i u drugim sferama našeg života, imamo problem u primeni tih zakona. Verujem da ćemo u saradnji sa relevantnim državnim organima, institucijama, ustanovama i organizacijama uspeti u nekoj meri da smanjimo prisustvo nasilja, kao i da ćemo doći do toga da žrtve nasilja u većem broju prijavljuju ove slučajeve nadležnim organima, jer bez toga se ne može boriti protiv pojave nasilja- naglasio je Pastor.\n-Bez saradnje svih nas zajednički, počevši od sredstava javnog informisanja, profesionalaca i organizacija civilnog društva nećemo moći da dođemo do tog rezultata, a to je nulta tolerancija na nasilje. Da bismo mogli da donesemo zajedničke zaključke moraćemo zajednički na tome da radimo. Ovo nije nova tema, ovo nije ništa spektakularno što se nije i ranije govorilo, ali je činjenica da se mora raditi preventivno- rekao je Pavlović.


Tadić primio novoimenovanog ambasadora Srbije\n06.12.2018 / 17:10 Politika - PSBIH\nZamjenik predsjedavajućeg Doma naroda Parlamentarne skupštine Bosne i Hercegovine Ognjen Tadić primio je danas u nastupnu posjetu novoimenovanog ambasadora Republike Srbije u BiH Aleksandra Đorđevića.\nTadić je upoznao ambasadora Đorđevića o aktuelnoj političkoj situaciji u BiH, a posebno sa procesom implementacije izbornih rezultata.\nPri tome je istaknuo da postojeći politički sistem omogućava efikasno konstituiranje vlasti u Republici Srpskoj dok u Federaciji Bosne i Hercegovine, zbog odluke Ustavnog suda u slučaju Božo Ljubić, postoji problem u formiranju Doma naroda Parlamenta Federacije BiH.\nMeđutim dodao je Tadić, zahvaljujuću postojanju dovoljnog kvoruma za rad Doma naroda u Parlamentarnoj skupštini BiH taj problem neće imati utjecaja na konstituiranje vlasti na nivou BiH niti na rad Parlamentarne skupštine BiH.\nAmbasador Đorđević izrazio je očekivanje da će biti nastavljena dobra saradnja između Republike Srbije i Bosne i Hercegovine te da Srbija nastavlja politiku pune podrške Dejtonskom mirovnom sporazumu za koju se nada da će doprinijeti stalnom unapređenju međusobnih odnosa kako na političkom tako i na ekonomskom, kulturnom, sportskom i svakom drugom planu, saopćeno je iz Parlamentarne skupštine BiH.


Rekapitulacija prošlogodišnje holivudske produkcije - 2004-01-05\n”Finding Nemo“, kompjuterska animacija prièe o jednoj ribici koju je snimila kompanija Piksar Studio, a distriburiao Dizni, je neosporni šampion po broju prodatih karata 2003.godine sa oko 340 miliona prodatih karata u domaæoj prodaji i još 362 miliona širom sveta:\nKompanija Dizni je distributer i domaæeg hita broj dva. To je film ”Pirati sa Kariba“ u kojem igraju Džoni Dep i Orlando Blum. Taj film je distributerima doneo 305 miliona dolara u severnoamerièkim bioskopima i još 347 miliona od medjunarodne prodaje. Piter Bart je glavni i odgovorni urednik šou biznis dnevnika Daily Variety i on veruje da nije bilo planirano veæ da je èista koincidencija da su takozvani porodièni filmovi bili najpopularniji prošle godine. Akciono- romantièno ostvarenje Žili, u kojem igra popularni par Dženifer Lopez i Ben Aflek je izgledalo kao super hit, ali se ispostavilo da je to bio vrhunski neuspeh godine.\nS druge strane skale rizika, treæi nastavak Kralja prstenova: Povratak Kralja, reditelja Pitera Džeksona, donosi veliki prihod studiju New Line Cinema. Evo kako situaciju komentariše urednik èasopisa Daily Variety, Piter Bart:\n“Direktor jednog studija mi se poverio pre neki dan, što je zapanjujuæe, da se on lièno ne raduje da vidi mnoge od filmova koje njegov studio producira. Mogu to da razumem. Sedamdesetih i poèetkom osamdesetih godina nije bilo neobièno - jednostavno snimiti film jer se radujete da ga i sami vidite. Ta vrsta motivacije, sebièna i nepraktièna, je ipak rezultirala nekim dobrim i uspešnim filmovima. Mislim da proces donošenja odluka danas više nije takav”.\nPa ipak Bart predvidja da je moguæe da æe 2004.godina za šou biznis biti uspešna:\n“Medjutim, da bi se to dogodilo, menadžeri u Holivudu moraju da preuzmu nešto više rizika i kada su u pitanju nove zvezde i nove prièe, i da ne prave samo nastavke ranijih uspešnih filmova”.


14. oktobar 1918.\nOperativni štab za Bosansku Krajinu\nDrago Mažar (Bosanski Petrovac, 16. avgust 1918 — Banja Luka, 10. novembar, 1991, narodni heroj Jugoslavije, učesnik Narodnooslobodilačke borbe, društveno-politički radnik SFR Jugoslavije i SR Bosne i Hercegovine\nOstao je bez oca s devet godina, kada se porodica već doselila u Banjaluku. Posle jednog đačkog incidenta sa nastavnicom francuskog jezika, Drago je iz gimnazije prešao na zanatsku školu. Pod uticajem starijeg brata Ivice, počeo je da se interesuje za revolucionarnu literaturu, a uskoro je bio i jedan od organizatora aktiva revolucionarno orijentisane srednjoškolske i radničke omladine u zanatskoj školi. Već 1937, postao je rukovodilac skojevske grupe. Pored aktivnosti u muzičkoj sekciji „Pelagić“ stizao je da se angažuje u raznovrsnim akcijama Kluba akademičara Banjaluke, te sportskog društva „Borac“. Isticao se i učešćem u demonstracijama, protestnim zborovima i štrajkovima. Tada je kuća Mažarovih bila sastajalište radničkih aktivista, skojevaca i komunista.\nU godinama početka Drugog svjetskog rata u Evropi, vlada Cvetković-Maček foirmirala je tzv. radne vojne logore da bi neutralisala komuniste. U jedan od njih, koji se nalazio kod Ivanjice u Srbiji, bio je deportovan i Drago Mažar. Posle puča u martu 1941, ovaj logor bio je raspušten, a Drago je na proputovanju kroz Beograd uhvatio vezu sa Veselinom Maslešom, koji mu je preneo direktivu KPJ da se javi u vojsku. Sa svojom jedinicom dočekao je kapitulaciju Jugoslavije u Sarajevu, bio zarobljen, ali je istog dana uspio da pobjegne. S KPJ i ilegalcima Sarajeva uhvatio je vezu preko Nisima Albaharija i uključio se u pripremu za oružanu borbu. Predstavljajući se nemačkoj komandi kao šef orkestra u hotelu „Evropa“, uspio je da dobije propusnicu za slobodno kretanje noću, pa je iz njemačkog skladišta iznosio vojnička odijela i drugu ratnu opremu.\nKrajem aprila 1941, kada se vratio u Banjaluku, četiri brata Mažara našli su se nakratko na okupu kod kuće i ubrzo je svaki krenuo na izvršenje svog zadatka koji je odredila KPJ.\nPrikupljajući oružje kao rukovodilac diverzantske grupe u gradu, jednom je prilikom obukao uniformu domobranskog narednika i tako ušao u Kastel, odakle je iznioo municiju, a desetak pušaka bacio u Vrbas, koje je Karlo Rojc izvadio i sakrio na groblju. S ovim su oružjem u rukama prvi lokalni partizani otpočeli ustanak u Banjaluci.\nDrago Mažar se krajem juna 1941. nalazio među prvim partizanskim borcima iz Banjaluke koji su se okupili na Starčevcu iznad grada. Učestvovao je u borbama na relaciji Jajce–Mrkonjić Grad. U avgustu je bio izabran za komandira čete, odnosno komandanta partizanskog štaba Prve čete za Bosansku krajinu. Tih su dana ustaše uhvatile u Jajcu njegovog brata Ivicu i streljale ga. Upravo je tada u njegovu četu iz Banjaluke došla sestra Nada.\nTokom septembra i oktobra 1941, operisao je sa svojom jedinicom po centralnoj Bosni, koja je tada izvela niz uspješnih akcija kod Krupe na Vrbasu, Skender-Vakufa, na Čelincu i u Crnoj Rijeci. U jesen 1941, Drago je bio izabran za komandanta bataljona u Trećem, kasnije preimenovanom u Četvrti krajiški partizanski odred, koji je tokom zime 1941. i 1942. razvio veliku aktivnost u blizini Banjaluke.\nKada je jednom posjetio svoju majku, koja je još uvek živela na periferiji Banjaluke, a njena kuća bila ilegalno partizansko uporište, Drago je uspostavio saradnju s domobranskim satnikom Majerom, zapovjednikom domobranske jedinice, kojeg je majka Marija na to pripremila. Zahvaljujući tim okolnostima, Drago je 5. februara 1942. godine izveo jednu od najsmjelijih akcija u Bosanskoj krajini. Majer je, po dogovoru, neutralisao svoju posadu u Debeljacima, obezbedio uniforme i ugovorene znake raspoznavanja, tako da je Drago sa 22 odabrana partizanska borca, preobučena u domobranske uniforme, došao usred dana pred žandarmerijsku kasarnu u Vrbanji. Posle borbe koja je trajala samo nekoliko trenutaka, poginulo je i ranjeno više žandara i domobrana, a 40 ih je zarobljeno. Kasarna je zapaljena, a kolona sa zarobljenim neprijateljskim vojnicima, koji su nosili plijen, i dva poginula a dva teže ranjena partizana, uputila se na prevoje Ponira iznad grada. Ubrzo se nakon toga i majka Marija pridružila partizanima, sredinom februara 1942, noseći u naručju šestogodišnju unuku Nenu, ćerku najstarijeg sina Boška.\nPočetkom maja 1942. godine, Drago je bio postavljen za komandanta Šestog partizanskog odreda, a po oslobođenju Prijedora za komandanta mesta Ljubija. Učestvovao je i u prvim borbama za vreme neprijateljske ofanzive na Kozaru, juna 1942. godine. Krajem jula ponovno je bio postavljen za komandanta Šestog partizanskog odreda, ali je već septembra iste 1942. preuzeo funkciju obaveštajnog oficira u Operativnom štabu za Bosansku krajinu. Od ljeta 1943, kao obaveštajni oficir Prvog bosanskog korpusa NOVJ, izveo je na čelu grupe obaveštajaca niz akcija u istočnoj Bosni. Kao major, Mažar je, 1944. u svojstvu šefa obaveštajnog odseka rukovodio kursom obaveštajaca.\nDo kraja rata, pretrpio je još nekoliko gubitaka u užoj porodici; majka mu je umrla od tifusa, poginuo mu je drugi brat Josip, i naposljetku najstariji brat Boško.\nPo završetku rata, Drago Mažar je radio u Upravi državne bezbednosti do 1952. godine, a po demobilizaciji, u činu pukovnika, obavljao je niz društveno-političkih funkcija na republičkoj i saveznom nivou.\nBio je aktivan i u razvoju kulture i kao pisac i kao dugogodišnji upravnik Narodnog pozorišta Bosanske krajine.\nNosilac je Partizanske spomenice 1941. i mnogih drugih jugoslovenskih odlikovanja. Ordenom narodnog heroja odlikovan je 27. novembra 1953. godine.\nPoslednja izmjena na dan 26 april 2016, u 23:18 č.


Veliki opoziv u GM: Povlači se preko 600 hiljada vozila - OtkupAutomobila.rs\nVeliki opoziv u GM: Povlači se preko 600 hiljada vozila\nOtkupAutomobila.rs > Auto vesti > Veliki opoziv u GM: Povlači se preko 600 hiljada vozila\nGeneral Motors opozvaće 638.000 svojih vozila zbog softverske greške koja može da dovede do nenamernog kočenja. Opoziv se odnosi na modele Chevrolet Suburban, Chevrolet Tahoe i GMC Yukon, proizvedeni između 2015. i 2020. godine, kao i modeli Chevrolet Silverado i GMC Sierra, proizvedeni između 2014. i 2018 godine.\nSoftverska greška na ABS sistemu\nAmerički proizvođač automobila saopštio je da kvar na senzoru može rezultirati slučajnim aktiviranjem sistema zaštite pogonskog sistema i izazvati nenamerno kočenje na pneumatiku na suprotnoj strani od pokvarenog senzora i na taj način povećati mogućnost udesa. Ukoliko do ovoga dođe, vozačima će biti signalirazan kvar na elektro-hidrauličnom sistemu koji sprečava blokiranje točkova prilikom kočenja.\nDo sada nije bilo zabeleženih nezgoda čiji se uzrok dovodi u vezu sa ovim problemom, ali je General Motors naveo da su primili oko 150 pritužbi u vezi sa nenamernim kočenjem ili bočnim kretanjem vozila. Odgovor kompanije jeste momentalno povlačenje svih navedenih modela svuda u svetu.\nReprogamiranje softvera bez dodatnih troškova\nGeneral Motors navodi i da će vlasnicima svih modela kod kojih postoji mogućnost kvara problem biti otklonjen besplatno reprogramiranjem softvera. Svi vlasnici ovih vozila će preko linka na sajtu kompanije moći da, unošenjem identifikacionog broja vozila, provere da li su pogođeni ovim propustom.\nOtkup General Motors automobila\nUkoliko vi imate neko General Motors vozilo koje želite da brzo, lako i povoljno prodate, onda je pravo rešenje da se obratite našoj agenciji za otkup. Dolazimo na lice mesta u rekordnom roku, vršimo besplatnu procenu automobila i na osnovu stanja nudimo fer i realnu cenu za vašeg polovnjaka.\nOn 4. новембра 2019.\nFord će praviti delove automobila od emisije ugljen-dioksida


Navijači Partizana okupili su se sinoć na platou ispred Filozofskog fakulteta u Beogradu kako bi izrazili protest zbog prekrečenog murala Grobarskog treš romantizma na kojem se nalazio Džo Stramer, kao i zbog informacije da je zbog istog murala radnik obezbeđenja fakulteta dobio otkaz.\nGodinama je zid kod fakulteta izgledao ovako...\n... da bi u subotu 19. decembra osvanuo sa potpisom GTR...\n... inspiracija za novi mural bila je ne samo u tome što su Stramer i The Clash bili među pionirima pank pokreta, već i u duhovito interpretiranoj činjenici da je Stramer tokom svojih studentskih dana zarađivao kao radnik na groblju. Međutim, već narednog dana, mural je prekrečen po naređenju dekana FF Vojislava Jelića, a pojavila se i informacija o otkazu radniku koji je bio u smeni tokom nastanka murala.\nOdgovor Grobara i GTR bio je brz...\nCitat:Kada bismo pristali na estetiku grada koji za Novu godinu organizuje koncert Svetlane Ražnatović a uništava mural Džoa Stramera i na dekana kome ne smetaju žvrljotine a smeta nešto što ulepšava ceo prostor i grad, to bi bio naš veliki poraz i šminkerski pankeraj, beskičmenjaštvo i nedoslednost... Ovo nema veze sa GTRom i Grupom JNA, iako je poteklo od navijača Partizana, nego sa zdravim razumom... Pozivamo sve da se spontano i bez incidenata okupimo u utorak u 18 časova na Platou ispred filozofskog i nacrtamo bolji, veći i lepši mural i obeležimo Stramerdan, i da iskažemo svoj protest što je jedan pošten čovek koji prehranjuje celu porodicu izgubio posao. NEPRISTAJANJE! Dekan Jelić je, kako se i moglo očekivati, negirao sve navedeno, ali to ipak nije sprečilo održavanje skupa. Snimak protesta (počev od 11:06):\nJoš jedan dobar informativni sajt o klubovima JSD Partizan...\n... na kojem npr. možete pronaći kompletan i poduži spisak svih klupskih i pojedinačnih trofeja koje su osvojili sportisti crno-bele porodice\nPoslao: 27 Dec 2015 11:22\nSportsku zajednicu neprijatno je iznenadila vest o smrti 25-ogodišnjeg Marka Klajića, nekadašnjeg vaterpoliste, a zatim jednog od najmlađih trenera u istoriji tog sporta. Pripremajući se za povratak u Srbiju kako bi sa porodicom proveo predstojeće praznike, Marku je iznenada pozlilo na aerodromu u Varšavi, gde je i preminuo.\nMarko je nekoliko godina nosio Partizanovu kapicu i sa crno-belima je osvajao titule prvaka SCG i Srbije. Već kao 17-ogodišnjak nastupio je za juniorsku reprezentaciju Poljske, a sa 19 i za prvi tim Poljske i to na Univerzijadi u Beogradu. Nakon Partizana igrao je za varšavsku Legiju, a potom se 2013. otisnuo u trenerske vode, predvodeći mlađe kategorije VK Beograd. Vrlo brzo se ponovo vratio u Poljsku, gde je kao trener preuzeo svoj bivši klub Legiju, a u trenutku prerane smrti nalazio se i na mestu trenera juniorske selekcije Poljske.\nPočivaj u miru, Marko...\nPoslao: 27 Dec 2015 20:35\nDešavanja u Hokej ligi Srbije postaju zanimljiva, ali ne tamo gde bi to trebalo - na ledenoj ploči, već van nje...\nPre nekoliko dana, iz lige je istupio Red Team Beograd, inače drugi tim SKHL Crvena zvezda, čime bi, prema propozicijama, svi rezultati tog tima trebalo da budu brisani. Iz redova aktuelnog šampiona HK Partizan stižu optužbe da je SKHL Crvena zvezda tim postupkom u stvari želeo da utiče na izbore u Hokej savezu Srbije (svaki klub ima jedan glas prilikom donošenja odluka) i da je nakon toga klub ekspresno rasformiran, odnosno preostale su samo mlađe kategorije tog tima.\nZvanična odluka direktora takmičenja HSS tim povodom još uvek nije doneta, ali to bi praktično značilo da će Partizan ostati bez tri boda i pobede nad Red Team (12:1).\nPoslao: 14 Jan 2016 09:42\nOdbojkaši Partizana poraženi su 10. kolu Superlige od novosadske Vojvodine sa maksimalnih 0:3. Naizgled lako, ali bio je to meč u kojem su Novosađani morali dobro da se potrude pošto je svaki set odlučen minimalnom razlikom - 22:25, 23:25, 22:25. Što se tiče crno-belih, s obzirom na trenutni odnos snaga, nije to bio meč u kojem su mogli biti očekivani bodovi, ali svakako raduje pristup igri ekipe u kojoj je najstariji igrač rođen 1988.\nHokejaši još uvek nisu odigrali zaostali meč protiv HK Vitez, a kako sami kažu, ni u Hokej savezu nije jasno kada će taj ponovo odloženi uopšte meč biti odigran. Strasti na relaciji Partizan - SKHL Crvena zvezda uzburkane napuštanjem takmičenja drugog tima SKHL, Red Team, trenutno su stišane, ali zvanična odluka Hokej saveza tim povodom, ako je uopšte i doneta, još uvek nije dostupna široj javnosti...\nSama hokejaška liga Srbije inače nije baš najsrećnije ustrojena: osim Partizana i SKHL, tu je, osim još nekoliko naših klubova i mađarski Tisa Volan iz Segedina koji igra regularni deo takmičenja, ali nema pravo nastupa u plej-ofu (!?), čime je liga u njihovom slučaju pretvorena u trening poligon. Praktično, već na startu lige finalisti su, iako nezvanično, već poznati - Partizan i SKHL. Kako bi sve bilo još interesantnije, Tisa je trenutno vodeći tim Srpske lige. Partizan se ove sezone još nije sastao sa njima, dok je SKHL svoj jedini poraz u dosadašnjem takmičenju pretrpeo upravo od mađarskog predstavnika - 1:2.\nPoslao: 17 Jan 2016 15:09\nGTR nastavlja svoju akciju...\nOdbojkaši su u 11. kolu savladali Inđiju sa maksimalnih 3:0 (25:21, 25:14, 25:16) i time zadržali petu poziciju na tabeli sa 16 bodova.\nProtivnik u narednom kolu biće četvrtoplasirani Novi Pazar koji nas je u prvom delu prvenstva savladao sa 3:0. Eventualnom pobedom, mladi tim Partizana umešao bi se u borbu za četvrtu poziciju i ulazak plej-of.\nPoslao: 28 Jan 2016 22:19\nOdbojkaši Partizana poraženi su u prvom meču 12. kola Prvenstva Srbije. Bolji od crno-belih ponovo je bio Novi Pazar - 1:3 (22:25, 21:25, 25:21, 21:25), čime je propuštena prilika da se uhvati priključak sa gornjim delom tabele i pokuša ostvariti plasman u plej-of. Partizan je samo u trećem setu koji je rešio u svoju korist pružio značajniji otpor gostima, koji su, stiče se utisak, lako osvojili bodove. U 13. kolu crno-beli gostuju Ribnici u Kraljevu.\nPredstojećeg vikenda i hokejaši nastavljaju sa prvenstvenim obavezama. Nakon što je pre par dana još jednom odložen meč sa HK Vitez, Partizan će u nedelju gostovati mađarskoj Tisi Volan u Segedinu. Zbog brojnih odlaganja, u narednih mesec dana crno-beli oklopnici odigraće čak sedam mečeva, mada nije isključeno da ponovo dođe do određenih pomeranja zbog obaveza reprezentacije Srbije u kvalifikacijama za OI.\nSvakako, pažnju najviše privlači meč koji je na programu 9. februara kada će se po drugi put sastati Partizan i SKHL Crvena zvezda. Uvertira meča uveliko je u toku na fejsbuku gde je, na Partizanovu informaciju o novom odlaganju meča sa Vitezom iz SKHL stigla poruka da ne žuri, jer Citat:... niste ni svesni sta vam sledi 9. feburara... a svojevrsnu predigru susreta odigrao je i Savez hokeja na ledu Srbije koji je verifikovao odluku o napuštanju takmičenja drugog tima SKHL, Red team Beograda, čime se praktično brišu svi rezultati koje je ta ekipa ostvarila u dosadašnjem toku šampionata. Partizan je tokom pauze koja je neplanirano potrajala više od mesec dana delimično osvežio i igrački kadar, pošto je potvrđen dolazak tri nova igrača iz Rusije, kao i jednog iz Slovenije.\nTakođe, prvi put sam naišao i na informaciju da će jedini inostrani tim u Ligi Srbije, Tisa, ipak imati pravo nastupa u plej-ofu, ali ukoliko trijumfuje u finalu, prvak Srbije biće poraženi finalista!? Samo još jedna u nizu nelogičnosti kojima ove sezone obiluje hokejaško takmičenje u Srbiji...\nPoslao: 28 Jan 2016 22:30\nGledao sam malo odbojku.\nPrilično slab kvalitet obe ekipe.\nPoslao: 31 Jan 2016 00:15\nNapisano: 29 Jan 2016 7:01\nUopšteno, kvalitet klupske odbojke u Srbiji poslednjih godina je u padu. Smena generacija koja je najočiglednija u reprezentaciji neminovno se morala odraziti i na stanje u klubovima. Ne znam koliko igrača iz domaćeg prvenstva (da li ih uopšte ima?) trenutno igra u reprezentaciji.\nPartizan ima mlad tim i ove godine igra po sistemu toplo-hladno. U Nišu je npr. odigrana verovatno jedna od najboljih utakmica ove sezone, ali šansa za trijumf na gostujućem terenu jedne od četiri ekipe vodećeg kvarteta ispuštena je u petom setu. Meč sa Novim Pazarom bio je potpuno drugačija slika: crno-beli gotovo bezvoljni, gosti tek toliko koliko im je bilo potrebno da osvoje tri boda...\nSinoć sam se raspisao o hokeju i potpuno zaboravio na to da se, nakon pauze zbog Prvenstva Evrope, danas nastavlja i Regionalna vaterpolo liga. Partizan će večeras od 19:30 u 11. kolu gostovati novosadskoj Vojvodini, a već u nedelju 31. januara gostuje i kragujevačkom Radničkom. U prvom delu sezone Partizan je savladao Vojvodinu 12:1, a Radnički 11:7. Da podsetim, nakon prvog dela prvenstva crno-beli su na deobi četvrtog i petog mesta sa još jednim vaterpolo velikanom sa prostora bivše Jugoslavije, zagrebačkom Mladosti.\nDopuna: 31 Jan 2016 0:15\nPobeda vaterpolista na gostovanju Vojvodini, 11:8.\nIako na prvi pogled možda deluje neizvesno, bilo je to više poput jačeg treninga za crno-bele. Meč je odlično počeo vođstvom 3:0, a u jednom trenutku rezultat je bio 7:3. U 3/4 usledio je pad u igri koji je domaćin iskoristio i približio se na 8:6, ali to je i bilo sve. Partizan je pojačao ritam i ponovo se rezultatski odlepio na 11:7, što je Vojvodina do kraja samo ublažila. Meč je, inače, obeležila obostrano loša realizacija igrača više - Partizan 8/2, Vojvodina 5/1.\nOvaj topic je pregledan 82474 puta\nKorisnici trenutno na forumu: brufen, Dorcolac, Drug pukovnik, Gama, pera12345, suton


Razmotren Prijedlog izmjene odluke o dugoročnom zaduživanju\nNarodna skupština Republike Srpske razmotrila je Prijedlog odluke o izmjeni odluke o dugoročnom zaduživanju Republike Srpske, kojom je predviđeno dugoročno zaduživanje Srpske za ovu godinu u maksimalnom iznosu do 678 miliona KM.\nMinistar finansija Republike Srpske Zora Vidović izjavila je da je struktura ovog zaduženja takva da je na domaćem tržištu 354,1 milion KM, a na inostranom tržištu 323,8 miliona KM.\nVidovićeva je podsjetila da je, kada je usvajan budžet Srpske za ovu godinu, donesena odluka o dugoročnom zaduženju od 315 miliona KM, ističući da se sada ova cifra pomjera na 678 miliona KM.\n"Razlog za ovako povećanje zaduženja je pandemija virusa korona koja se desila u cijelom svijetu i u Republici Srpskoj", rekla je Vidovićeva.\nPo hitnom postupku su razmotreni su Prijedlog rebalansa budžeta za ovu godinu, kojim je budžet povećan za 188 miliona KM i iznosi 3,613 milijardi KM, kao i Prijedlog zakona o izmjenama Zakona o izvršenju budžeta Srpske za 2020. godinu.


Episkop Grigorije osveštao nova zvona crkve na Veljinama | Palelive.com\nPočetna Regija Istočno Sarajevo Episkop Grigorije osveštao nova zvona crkve na Veljinama\nEpiskop Grigorije osveštao nova zvona crkve na Veljinama\nISTOČNO SARAJEVO – NJegovo preosveštenstvo episkom zahumsko-hercegovački i primorski Grigorije osveštao je danas nova zvona na crkvi Svetog Vasilije Ostroškog na Veljinama, koja su poklon pravoslavne omladine iz Istočnog Sarajeva.\nEpiskog Grigorije je sa sveštenstvom služio svetu liturgiju i rukopoložio nove sveštenike Srpske pravoslavne crkve.\nNova zvona izrađena su u livnici Bjelosavci u Srbiji, dok će staro zvono biti premješteno i nastaviti da poziva vjernike na molitvu u jednoj od lokalnih crkava.\nU toku su i radovi na obnovi fasade u hramu Svetoga Vasilija Ostroškog na Veljinama, koji bi trebalo da budu okončani za mjesec dana.\nPrethodni članakDanas sportsko-humanitarni turnir „Trojka iz bloka“\nNaredni članakPočeo naučni skup „Digitalna humanistika“


Otvoren Sajam turizma u Lukavcu - Novosti - Turistički svet\nPrva turistička manifestacija u regionu od pojave koronavirusa - 18. Međunarodni sajam turizma i ekologije „List“, otvorio je vrata svojim posetiocima.\nOva manifestacija održava se u specifičnim uslovima, budući da je bilo potrebno preduzeti sve neophodne mere koje su propisane od strane Svetske zdravstvene organizacije. Tako se Sajam održava na otvorenom prostoru sa natkrivenim štandovima, na ulazu je postavljen dezinfekcioni tunel, sprovodi se merenje temperature i dele se zaštitne maske, a na nekoliko punktova se nalazi sistem za dezinfekciiju ruku.\nDirektor sajma List, Izet Nuhanović izjavio je da je za organizaciju ove manifestacije bila neophodna dobra priprema i da su sve mere koje su mogle da se preduzmu, preduzete. „Budući da smo morali pratiti preporuke kriznog štaba bili smo ograničeni na 40 štandova dok je prošle godine na sajmu učestvovalo 162 izlagača“, rekao je Nuhanović.\nOvogodišnji sajam obiluje brojnim dodatnim edukativnim, kulturnim, sportskim, sadržajima, održavaju se razna takmičenja i dodeljuju priznanja.\nOd turističkih organizacija iz Srbije između ostalog predstavlja se Turistička organizacija Kragujevca i Šumadija sajam. Direktor turističke organizacije Kragujevca, Bojan Pavlović ističe da postoji dugogodišnja tradicionalno dobra saradnja između dva sajma kao i Turističke organizacije. Iako je ova godina više bila usmerena na animiranje domaćih gostiju, Pavlović ističe da su gosti iz Bosne i Hercegovine među najbrojnijim turistima u ovom gradu. „Od sadržaja koji su najatraktivniji za turiste izdvajaju se kulturno-istorijsko nasleđe Kragujevca kao prve prestonice moderne Srbije, Spomen park, Šumaričko jezero, Avantura park, seoski turizam, zatim Putevi vina i rakije, koji su poslednjih godina sve posećeniji“, kaže Petrović. Grad Kragujevac je obogatio svoju turističku ponudu, od prošle otvoren je Legat Nikole Koke Jankovića a od ove godine otvorena je i kuća Đure Jakšića.\nS druge strane, turisti iz Srbije su ubedljivo najbrojniji gosti u Kantonu Tuzla i ove godine beleže povećanje dužine boravka. „Kada je reč o ostvarenim noćenjima, prošle godine smo imali više od 5000 noćenja gostiju iz Srbije i uglavnom su vezana za biznis posetioce, ali sve je više onih koji svoj boravak u Tuzli provode na Panonskim jezerima“, izjavio je Miralem Mešković, direktor Turističke zajednice kantona Tuzla.\nOkosnicu razvoja turizma ove regije predstavlja Zaštićeni pejzaž Konjuh, koji se prostire na 8000 kvadratnih kilometara, a nalazi se na nadmorskoj visini od 1750 metara, što ga čini vazdušnom banjom. „Za sada imamo izgrađene pešačke staze i više od deset veoma atraktivnih pećina koje su na raspolaganju posetiocima, a u narednom periodu planirana su velika ulaganja u biciklističke staze, sportske terene, dečija igrališta i mnogo drugih zanimljivih sadržaja“, rekao je Vahit Bašić, direktor ove Javne ustanove.\nOvogodišnji sajam koji je, zbog specifičnosti uslova u kojima se organizuje, okupio predstavnike iz pet zemalja regiona, a svi su izrazili zadovoljstvo jer u susretima na ovakvim doogađajima mogu razmenjivati iskustva i ideje kako sačuvati i razvijati turizam. Opšti utisak je da budućnost leži u regionalnoj saradnji i međusobnom povezivanju, posebno kada je u pitanju privlačenje turista sa dalekih destinacija.


Radionice o značaju integriteta u sektoru odbrane | „Epale“\nNaujienos 23 Gegužė 2018\nU Podgorici je 08. i 9. maja 2018. godine održana dvodnevna regionalna radionica na temu “Izgradnja integriteta, implementacija kontrolnih mjera i sprovođenja zakona u institucijama resora odbrane”, čiji je domaćin Ministarstvo odbrane Crne Gore, u saradnji sa Centrom za bezbjednosnu saradnju (RACVIAC), čije je sjedište u Zagrebu i Regionalnom agencijom za anikorupciju (RAI), čije je sjedište u Sarajevu.\nCilj radionice je razmjena iskustava i najboljih praksi zemalja Jugoistočne Evrope u implementaciji efikasnih preventivnih mjera u borbi protiv korupcije. Imajući u vidu članstvo Crne Gore u NATO, kao i aktuelne evropske integracije, izgradnja efikasnih antikorupcijskih mjera, sistema transparentnosti i odgovornosti predstavlja nacionalnu obavezu, čijem ispunjavanju aktivno doprinose Ministarstvo odbrane i Vojska Crne Gore.\nNačelnik Direkcije za međunarodnu saradnju, Andrej Lakić, je u svom obraćanju naveo značaj integriteta u sektoru odbrane, ističući relevantnost izgradnje nacionalnih kapaciteta i posvećenost Ministarstva odbrane unapređenju administrativnih kapaciteta, profesionalizma i institucionalnog integriteta. On je izrazio očekivanje za nastavak uspješne saradnje sa savezničkim i partnerskim zemljama, koje nam pružaju podršku u ovoj oblasti.\nLakić je istakao da je Ministarstvo odbrane posvećeno jačanju saradnje sa regionalnim organizacijama fokusiranim na unapređenje dijaloga i odbrambene saradnje zemalja Jugoistočne Evrope. On je kazao da je Crna Gora spremna da, kao punopravan član najmoćnijeg političko-vojnog saveza, podijeli svoja iskustva i naučene lekcije sa drugim partnerskim zemljama, koje baštine iste vrijednosti i dijele iste prioritete spoljne politike kao i naša zemlja.\nMenadžer programa za međunarodnu i regionalnu saradnju u RACVIAC-u, Ana Ežova Kržaloska istakla je da izgradnja i jačanje integriteta predstavlja izazov svakog savremenog društva. Davor Dubravica, predsjedavajući Regionalne agencije za anikorupciju (RAI) je apostrofirao da radionice ovog formata predstavljaju odličnu priliku za razmjenu najboljih praksi i jačanja saradnje između zemalja regiona.\nRadionica je okupila oko 30 učesnika, predstavnika regionalnih organizacija, ministarstava odbrane i unutrašnjih poslova, agencija za antikorupciju, kao i eminentnih stručnjaka i navedene oblasti.\n****Preuzeto sa sajta Ministarstva odbrane Crne Gore


PRIMERI NAJBOLJIH PRAKSI: Stanovništvo protiv ugovora o ulaganju, Šri Lanka - Civilno društvo zagovara ekološki prihvatljiv društvenoekonomski razvoj\nPRIMERI NAJBOLJIH PRAKSI: Stanovništvo protiv ugovora o ulaganju, Šri Lanka\nEkonomske povlastice stranim investitorima, nisu uvek važnije od dobrobiti lokalnog stanovništva\nPredstavnici Vlade Šri Lanke i američka kompanija postigli su tzv. „Ugovor o ulaganju“ koji se tiče nalazišta fosfata u distriktu Anuradhapura. Grupa podnosilaca peticije, meštani iz tog područja koji su se bavili zemljoradnjom, žalili su se da Ugovor krši njihova prava garantovana Ustavom.\nPojedinci podnosioci peticije su imali pravni osnov da traže svoja prava garantovana Ustavom. Sud je poveo računa o njihovim pravima, koja su bila u vezi sa kolektivnim pravima svih stanovnika Šri Lanke. Sud je istakao da bi se stopa iskopavanja povećala do te mere da bi iscrpele sve postojeće rezerve fosfata. Kako su fosfati neobnovljiv resurs, takav plan ispitivanja ne bi bio u interesu budućih generacija. Shodno međunarodnim normama, prirodni resursi se moraju sačuvati kako bi se zadovoljile i potrebe budućih generacija.\nVrhovni sud Šri Lanke, u slučaju Eppawela, zaključio je da je Vladin predlog da rudnik fosfata iznajmi privatnoj kompaniji na 30 godina u sukobu sa principima održivog razvoja i da nije bio predmet adekvatne procene uticaja na okolinu. Ističući važnost javnog pristupa informacijama od značaja za živtnu sredinu i kao i pristup sudovima, Vrhovni sud se oslonio na politike Evropske komisije i Deklaraciju iz Rija, koji su u skladu sa fundamentalnim pravima garantovanim Ustavom Šri Lanke.


Ekološka akcija u pravosudnim organima u Srbiji\nO TELENORU O NAMA DRUŠTVENA ODGOVORNOST TELENOR FONDACIJA VESTI EKOLOŠKA AKCIJA U PRAVOSUDNIM ORGANIMA U SRBIJI\nDecembar 2011. - Jedanaest objekata Prvog osnovnog suda u Beogradu opremljeno je kutijama za reciklažu papira, zahvaljujući saradnji ovog suda i Telenor fondacije u okviru projekta „Okrenimo list - reciklirajmo“.\nImajući u vidu količinu starog otpadnog papira koju generišu pravosudni organi u Srbiji, bilo je neophodno sistematsko prikupljanje i recikliranje ove vrste otpada.\nNa konferenciji za medije, koja je održana 21. gecembra 2012. godine, vršilac dužnosti predsednika Suda Tanja Šobat je istakla: „Prvi osnovni sud u Beogradu je prepoznao nizak nivo upravljanja otpadom kao jedan od najvećih problema u zemlji, usled loših poslovnih navika i nedovoljne brige za okolinu. Cilj naše akcije nije jednokratnog karaktera, nego namera da se probudi uspavana svest o značaju očuvanja i unapređenja životne sredine, racionalnom trošenju sredstava, smanjenju štetnih uticaja na okolinu i važnosti da shvatimo da otpad nije smeće već resurs kojim možemo da ostvarimo velike uštede, koje će dovesti do toga da efekti akcije budu trajni“.\nProces reciklaže prikupljenog materijala biće realizovan u saradnji sa kompanijama „Papir servis FHB“, „Eko star Pak“ i fabrikom kartona „Umka“. Celokupan prihod ostvaren od reciklaže papira biće iskorišćen za kupovinu sportske opreme i rekvizita za zaposlene u Sudu u cilju promovisanja zdravog načina života, proširenje projekta na druge institucije u Srbiji i humanitarne akcije usmerene ka društveno ugroženim grupama. U tom smislu, deo sredstava biće upotrebljen za pomoć siromašnima i deci, što je još jedan od prioriteta delovanja Fondacije.\nTelenor fondacija prepoznala je značaj ovog projekta i zbog toga što svojim održivim i dugoročnim konceptom omogućava uključivanje ostalih pravosudnih organa u Srbiji i kompanija zainteresovanih za uvođenje procesa reciklaže u svoje poslovanje. Akciji su se već pridružili Prvo osnovno javno tužilaštvo, Gradsko javno pravobranilaštvo i 10 opštinskih javnih pravobranilaštava.\nZa izradu i održavanje veb prezentacije www.okrenimolist.rs angažovan je Boriša Pandurović, član košarkaškog kluba u kolicima “Dunav” sa kojim je Sud prvobitno uspostavio saradnju na projektu “Servis za olakšan pristup sudskim zgradama i postupcima”, namenjenom osobama sa invaliditetom.\nProjekti očuvanja životne sredine deo su strategije Telenor fondacije, koja na taj način ističe važnost ovog pitanja i van svoje oblasti poslovanja.


Seminar za studente o "mekim" veštinama - oradio.rs\nStudenti koji žele da se usavrše, unaprede postojeće i steknu nove veštine, mogu da se prijave na četvorodnevni seminar "Soft Skills Academy" koji organizuje novosadski ogranak Organizacije studenata elektrotehnike Evrope - EESTEC LC Novi Sad. Seminar se održava 18, 19, 25. i 26. novembra 2017. godine i namenjen je studentima svih fakulteta, viših i visokih škola sa teritorije grada Novog Sada, a rok za prijave je nedelja, 5. novembar.\nSeminar je organizovan s ciljem da podstakne studente da rade na ličnom usavršavanju i da podigne svest o značaju "mekih" veština. Tokom seminara, 40 odabranih studenata će imati priliku da pohađa radionice i predavanja na temu "Produktivnost i motivacija", pri čemu će steći veštine potrebne za napredovanje u budućoj karijeri.\nPolaznici će imati priliku da dobiju savete na temu motivacije, produktivnosti, inspiracije, podsticanja, kako sebe tako i drugih, kao i ostvarivanja ciljeva kroz metode predstavljanja, pregovaranja, ubeđivanja i saradnje sa drugima.\nKroz interakciju sa trenerima, kao i kroz simuliranje određenih realnih situacija, učesnici će uočiti mnogo više detalja, uspešnije zapamtiti i usvojiti pruženo znanje. Na kraju seminara, polaznici će dobiti sertifikate kao dokaz da su uspešno savladali datu temu. Učešće je besplatno, a detaljne informacije kao i prijavni formular nalaze se na sajtu ssa.eestecns.org.


Ministarstvo unutrašnjih poslova Republike Srpske obavijestilo je danas građane kojima se prvi put izdaju lična dokumenta da, prema propisima Centralne izborne komisije BiH, neće moći dokazati identitet obavještenjem na obrascu LK/OI-4 prilikom ostvarivanja biračkog prava.\nIz MUP-a Republike Srpske navode da se u saopćenju pod naslovom “U subotu i nedjelju radit će lokacije za izdavanje ličnih dokumenata u Republici Srpskoj”, koje je objavljeno 4. oktobra, potkrala tehnička greška u pogledu te činjenice.\nU saopćenju se podsjeća da je MUP organizovao rad na lokacijama za izdavanje ličnih dokumenata na području svih policijskih uprava u Republici Srpskoj u oba dana vikenda od 7.00 do 19.00 sati.\n“Na lokacijama za izdavanje ličnih dokumenata radit će referati ličnih karata, prebivališta, boravišta i izdavanja jedinstvenih matičnih brojeva, uključujući i akviziciju”, saopćeno je iz MUP-a Srpske.\nSirijac koji navodno traži kćerku pobjegao u Italiju


Real Madrid - Barselona 2002\nNavijači Reala po dobrome pamte 2002. godinu jer su najpre u polufinalu izbacili smrtnog rivala ekipu Barselone slavivši sa 2:0 na Nou Kampu (što je upravo rezultat koji im je i večeras potreban kako bi izborili barem produžetke) da bi u finalu savladali Leverkuzen. Više >>>\nMančester junajted vs nemački timovi\nOsim pobede nad Bajernom u finalu 1999. godine, fudbaleri Mančester junajteda od 1992. godine, odnosno od kako postoji Liga šampiona, nisu ni jednom uspeli da izbace ni jedan nemački klub u nokaut fazi. Nemački klubovi su sva četiri puta bili uspešniji.... Više >>>\nPartizan i Crvena zvezda sastali su se 139. puta u domaćem prvenstvu. Mnoge od tih utakmica odlučivale su prvaka države, tako da ćemo vam predstaviti neke najuzbudljivije duele između ove dve ekipe... Više >>>\nReal i Barselona sastajali su se pet puta u finalu Kupa kralja. Tri od pet pomenutih finalnih duela pripalo je fudbalerima Barselone koja je u ovom takmičenjima kroz istoriju imala puno više uspeha od Madriđana. Više >>>\nEl Clasico 1998 - 2009\nPoslednji meč između barselone i Reala koji je novembra 2010. godine odigran na "Nou Kampu", zavšen je ubedljivom pobedom Katalonoca od 5:0. Međutim nije tako uvek bilo. Podsećanja radi predstavljamo vam golove svih "El Klasika" koji su odigrani u poslednjih 13 godina. Više >>>\nSedamdesetih i osamdesetih godina Liverpul je bio na vrhuncu svetske slave, međutim u domaćem prvenstvu u jednom periodu bolna tačka su im bili dueli protiv Mančester sitija kome je u to vreme polazilo za rukom ono što nije mnogo većim ekipama, a to je da pobedi "crvene". Više >>>\nŽreb je tako hteo da se Čelsi i Mančester junajted sastanu u četvrtfinalu Lige šampiona u sezoni 2010/11, iako su pre samo tri godine odigrali čuveno finale u Moskvi koje je odlučeno jedanaestercima. Ova dva kluba odigrali su tokom svoje istroije na desetine odlučujućih mečeva kako što je ovaj večerašnji. Više >>>\nDerbi dela Madonina je praznik fudbala u Italiji. Tokom svoje dugogodišnje istorije Milan i Inter sastali su se 175 puta. Mnogi od tih mečeva ostavili su neizbrisiv trag u istoriji italijanskog fudbala. Prisetićemo se nekih od njih. Više >>>\nLoša sećanja - košmari\nU kvalifikacijama za Euro 2012. godine Srbija večeras 29.3.2011. gostuje reprezentaciji Estonije. Meč je odlučujući kako bi ostali u igri za plasman. Estonija ne spada u sam vrh svetskog fudbala ali primeri iz skorije istorije pokazali su da su naši reprezentativci gubili i od slabijih protivnika od Estonije. Više >>>\nJugoslavija - Severna Irska video\nJugoslavija je za Evropsko prvenstvo u Švedskoj 1992. godine, odlučujuće mečeve igrala upravo protiv selekcije Severne Irske. Tada se dobro završilo po "zlatnu čileansku generaciju". 20 godina kasnije, Severna Irska i ovoga puta Srbija, igraju odlučujuće duele za plasman na Euro u Poljskoj i Ukrajini. Više >>>


Crno-beli će kao nagradu za trijumf u prvom kolu Lige konferencija od UEFA dobiti 500.000 evra, kao i dodatnih 500.000 koje je obezbedio Umar Sadik.\nZa jedno veče i sat i po vremena fudbala su izabranici Aleksandra Stanojevića zaradili pola miliona evra, dok je sutradan ta cifra porasla na milion.\nTo znači da je za crno-bele u igri još 2.500.000 evra ukoliko bi pobedili sve utakmice u grupi Lige konferencija što je teško izvodljivo, ali bi u tom slučaju dobili i dodatnih 650.000 evra za plasman u narednu fazu takmičenja sa prvog mesta u grupi.\nNakon pobede nad Anortozisom, Partizan će u Ligi konferencija igrati još po dve utakmice sa Gentom i Florom kao i još jednu sa Kipranima.\nŠto se tiče drugih 500.000 evra, to je bonus iz ugovora koje su sastavili Partizan i Almerija povodom prodaje Sadika. Nigerijski napadač je postigao 25. i 26. pogodak za taj klub prošle noći što je otključalo bonus koji Španci moraju da uplate srpskom klubu.


NSinfo: Dinarska štednja u poslednjih šest godina utrostručena\nDinarska štednja u poslednjih šest godina utrostručena\nOna je sa 18 milijardi dinara u avgustu 2012. godine stigla do\n54,4 milijarde dinara u julu ove godine i nastavlja da raste, saopštila je Narodna banka Srbije.\nKako kažu u NBS, u istom periodu povećana je i devizna štednja, sa 7,9 milijardi evra na 9,7 milijardi evra.\n"Posebno ohrabruje činjenica da su i dinarska i devizna štednja povećane uprkos smanjenju kamatnih stopa na oročene depozite stanovništva, što govori o poverenju građana u finansijski sistem", naglašavaju u NBS.\nViše novca od domaće valute\nKako ocenjuju, najnovija analiza isplativosti dinarske i devizne štednje izrađena za period od avgusta 2012. do jula ove godine, ukazuje na veću isplativost štednje u domaćoj valuti i u kratkom i u dugom roku.\nKao primer navedeno je da je štediša koji je u avgustu 2012. godine položio 100.000 dinara na dinarsku štednju i svake godine obnavljao ugovor, dobio u julu ove godine oko 32.000 dinara (270 evra) više u odnosu na štedišu koji bi u istom periodu i uz iste pretpostavke položio 100.000 dinara u evrima na deviznu štednju.\n"Ukoliko se analizira samo isplativost štednje oročene na godinu dana, bez zanavljanja štednog uloga, analiza pokazuje da je štednja u dinarima bila isplativija od štednje u evrima u gotovo svim posmatranim potperiodima, i na duže i na kraće rokove", dodaje se u saopštenju, prenosi Blic.\nPosledica stabilnog kursa i niske inflacije\nKako objašnjavaju u NBS, veća isplativost dinarske štednje rezultat je niske inflacije i relativno stabilnog kursa dinara prema evru, relativno viših kamatnih stopa na štednju u domaćoj valuti nego na deviznu štednju, te činjenice da se na prihode od kamata na dinarsku štednju ne plaća porez, za razliku od devizne štednje na koju se kamatni prihod oporezuje po stopi od 15 odsto.\nNBS ističe da se pokazalo da je štednja u dinarima isplatljivija nego u stranoj valuti, zahvaljujući merama centralne banke i postignutoj stabilnosti inflacije, deviznog kursa i finansijskog sistema.


Trener Partizana pričao o saopštenju Crvene zvezde... "Imam šta da kažem" - Crvena zvezda info\nFudbal / 1100 pregleda\nOstalo / 1826 pregleda\nTrener Partizana pričao o saopštenju Crvene zvezde… “Imam šta da kažem”\nTreneru Partizana sad je preči mir pred meč sa Fejenordom od komentara\nUvek turbulentna superligaška stvarnost dobila je novi zaplet sa ishodom meča u Subotici, diskutabilnim penalom za Partizan koji je podelio javnost i doneo momentalnu reakciju Zvezde.\nNije se Spartak oglasio, ali Zvezdea jeste kako bi optužila selektora Srbije Dragana Stojkovića da stoji iza odluke da se svira penal za crno-bele, i da je on zapravo "mastermajnd" udara na klub u kojem uživa status "Pete Zvezedine zvezde".\nNa Zvezdino saopštenje, usledilo je Partizanovo, pa Piksijeva najava tužbe, pa još jedno Zvezdino, a onda i "vanredna zasedanja" u FSS i Zvezdi usled aktuelne situacije. Reklo bi se, samo još jedan normalan vikend u fudbalskoj Srbiji. I tako već godinama, deceniju...\nNa ovu temu nije želeo da priča trener Partizana Aleksandar Stanojević, ne želi to sada, jer mu je fokus na utakmici sa Fejenordom.\nO domaćoj problematici možda prvom narednom prilikom.\n- Ja ne bežim od komentara i uvek imam šta da kažem. Reći ću drugi put, hajde sad da malo afirmišemo Srbiju i fudbal i budemo ponosni na dva kluba koja igraju proleće. Da malo gledamo pozitivno, a pričaćemo o svemu kad uđemo u našu priču - kratak je ovog puta bio Stanojević koji uglavnom nema problem da uvek kaže ono što mu leži na srcu, pa uskoro valja očekivati i njegov stav povodom zategnute situacije koja se poprilično nategla.


Pokret slobodnih gradjana (PSG) pozvao je danas ministra zdravlja Zlatibora Lončara da podnese ostavku zbog, kako se navodi, brutalnog ugrožavanja bolesnika i korišćenja teško bolesne dece u svrhu političke promocije predsednika Srbije Aleksandra Vučića.\nVučić je, po mišljenju PSG-a, tokom jučerašnje posete Institutu za majku i dete “zanemario sve epidemološke propise i preporuke lekara”. Predsednik je nastavio svoju “ličnu kampanju” i time ugrozio zdravlje bolesnog deteta, ne noseći “čak ni zaštitnu masku”, navodi se u saoštenju PSG-a.\nPSG navodi da je ministar, s obzirom na to da je lekar, morao da zna procedure za posetu najugroženijm bolesnicima, a pogotovo dečjeg uzrasta i teškog imunološkog statusa, u vreme epidemije gripa kada su posete strogo zabranjene.\nPokret je u saopštenju kritikovao izjavu Lončara da su “to deca sa najtežim oboljenjima za koju je krajnje neizvesno šta će biti”.\n“Da li ovo znači da Aleksandar Vučić svojim postupkom, a ministar dozvolom i rečima, imaju pravo odlučivati o nečijoj prognozi zdravlja i izlečenja”, piše u saopštenju Pokreta.\n“Ovaj događaj, najodgovornije tvrdim, jer sam ja učestvovao u tome, je organizovan po svim pravilima epidemiologa koji su dali, da slučajno neko ne bude ugrožen ili bilo šta. Ne možete ovo da poredite sa nekim dugim neorganizovanim ili sličnim stvarima”, izjavio je ministar Lončar.\nOsudu javnosti izazvao je nastavak njegove izjave: “To su deca sa najtežim oboljenjima za koju je kranje neizvesno šta će biti i kad ima želju da hoće da vidi predsednika – a videli ste i onaj dečko Ognjen koji hoće da se slika sa njim, e onda kad ispoštujete sve to, onda je valjda najmanja stvar ispuniti želju tom detetu, mislim da to nije prevelika želja”.


» Vojvođanke u ruralnim sredinama nedovoljno informisane o Zajedničkoj poljoprivrednoj politici EU\nŽene u ruralnim sredinama u Vojvodini ne znaju mnogo o Zajedničkoj poljoprivrednoj politici EU, pokazalo je istraživanje Ženske ruralne mreže Vojvodine, koje je ova organizacija nedavno sprovela u pet vojvođanskih sela. U istraživanju „Šta ne znamo o zajedničkoj poljoprivrednoj politici EU“ učestvovalo je 100 žena iz Tavankuta, Toraka, Belog Blata, Grgurevaca i Srpskog Itebeja, a rezultati istraživanja, koje je obuhvatilo dvadeset pitanja u vezi ZPP publikovani su u brošuri predstavljenoj na današnjem sastanku održanom u Privrednoj komori Vojvodine.\nRezultate je predstavila koordinatorka Ženske ruralne mreže Vojvodine, Olivera Radovanović koja je navela da je istraživanje sprovedno kako bi se ustanovilo koliko žene u vojvođanskim selima u kojima postoje udruženja znaju o ZPP, što je važno s obzirom na to da se većina seoskih žena bavi upravo poljoprivredom i u tom kontekstu predstavljaju ključni faktor za opstanak sela. Na pitanje o stubovima na kojima počiva ZPP, 97 odsto žena nije znalo odgovor, što prema njenim rečima znači da žene nisu upoznate sa sistemom pomoći koja se iz evropskog budžeta daje poljoprivrednicima, bilo kroz direktna davanja, bilo podsticanjem ruralnog razvoja.\nNa skupu je govorila i Bljana Viduka iz novosadskog EU info pointa, koji je obezbedio brošure sa objašnjenjem šta predstavlja i zašto je značajna ZPP. Pomoćnik sekretara iz Pokrajinskog sekretarijata za poljoprivredu, vodoprivredu i šumarstvo Marko Rovčanin istakao je da Pokrajinska vlada raspisuje brojne konkurse koji su namenjeni podršci poljoprivrednicima, a žene su u tim konkursima prepoznate kao posebna kategorija koja ostvaruje veći povrat sredstava, ali i dodatne bodove prilikom apliciranja.\nPredstavljanju rezultata prisustvovala je i sekretarka Udruženja za poljoprivredu PKV Jelena Drobnjak, kao i žene iz udruženja koja su učestvovala u istraživanju. One su izrazile spremnost da uče i unapređuju svoj položaj i zahtevale da se obezbedi bolja informisanost o svemu što je važno za ruralni razvoj. Učesnici skupa usaglasili su se da je potrebno bolje informisanje stanovništva u ruralnim sredinama kako bi mogli da koriste mogućnosti koje su im već sada na raspolaganju.


Ivan Kostić Slaviša Miletić Miloš Lužnjanin Ljubomir Protić Miroslav Krstić Miodrag Preković Zoran Mićić Predrag Vukosavović Ivana Jovičić Radomir Vidrić\nČetvrtak, 25.01.2018 16:50\nSrpski pokret Dveri podržava inicijativu Udruženja sindikata penzionisanih lica Srbije, da ujedine sve penzionere u zajedničku borbu, čiji je krajnji cilj prestanak važenja Zakona, povraćaj neisplaćenih delova penzije i vraćanje redovnih usklađivanja penzija po osnovu rasta cena i ND.\nU Udruženju sindikata penzionisanih vojnih lica Srbije smo posle tri godine od donošenja i primene zakona o smanjenju i obustavljanju redovnog usklađivanja penzija shvatili da zakoni možda i nisu doneti da bi se obezbedila finansijska stabilnost države, jer kako razumeti ponašanje Vlade RS, parlamentarne većine u Narodnoj Skupštini Srbije koji i pored ocena najpozvanijih da je postignuta stabilnost javnih finansija Srbije ne prihvataju predloge o ukidanju navedenih zakona.\nZbog toga možemo zaključiti da su zakoni doneti da se:\n- Pripremi reforma penzionog sistema u kojem država neće biti garant stečenih prava po osnovu uplata u fond PIO,\n- Obezbedi veći profit poslodavcima po osnovu manjeg izdvajanja za PIO,\n- Rušenjem poverenja u fond PIO stvori prostor za razvoj privatnih penzionih fondova,\n- Podele penzioneri na tkz. „bogate“ i siromašne i medijskim manipulacijama, obezbede glasači za opstajanje aktuelne koalicije na vlasti.\nSve stranke koje su glasale za zakone i udruženja penzionera pod patronatom stranaka u vlasti 2014. godine su podrškom donetim zakonima izdali penzionere.\nIako su donetim zakonima ugrožena i prava budućih penzionera sindikati zaposlenih nisu reagovali.\nNa Ustavnom sudu se nalazi 386 ustavnih žalbi penzionera dostavljenih u periodu od 30 dana od donošenja zakona i još jedna inicijativa za ocenu njegove ustavnosti koje Ustavni sud 2 odnosno 3 godine još nije razmatrao.\nPosle isteka 3 godine od donošenja Zakona zaključili smo da Ustavni sud odlaže ocenjivanje njegove ustavnosti, radi sprečavanja obraćanja međunarodnim pravnim institucijama, jer da je Zakon ustavan, oni bi to sigurno brzo saopštili.\nVeliki je broj činjenica sa kojima je manipulisano u predlogu i posle donošenja Zakona.( rok primene, procenat smanjenja penzije, privremenost u nazivu Zakona, nesistemski zakon) U svemu neprofesionalno učestvuje i deo medija sa nacionalnom pokrivenošću obezbeđujući medijski prostor političarima koji izjavama manipulišu sa penzionerima. Posebno nas vređaju izjave u kojima nam zahvaljuju na podršci navodnim reformama kao i manipulacije o vraćanju penzija na prethodni nivo povećanjima koja nisu dovoljna ni sa praćenje rasta cena na malo. Stvoreno je očekivanje da će udruženja penzionera a ne pojedinci svojim obraćanjima sudovima da ukinu neustavne zakone.\nKada postavljamo zahtev vraćanja smanjenih penzija na prethodni nivo onda tražimo da se one uvećaju za procenat smanjenja iz 2014. godine. Penzije koje su po zakonu smanjene 1.11.2014. godine su uvećavane kao i penzije koje nisu smanjivane i potrebno je da prestankom važenja Zakona o privremenom uređivanju načina isplate penzija one budu uvećane za procenat za koji su smanjene i naravno, treba da budu veće nego 1.11.2014. godine jer su od tada sve penzije usklađivane voljom Vlade Srbije a ne zakonom PIO koji je u tom delu suspendovan.\nZbog pravosudnog sistema u kojem ne može biti povraćaja neisplaćenih penzija bez posebnog zakona ili bez odluka parničnih sudova, mogućih izmena Zakona PIO na štetu ostvarenih prava penzionera a vođeni negativnim iskustvom vojnih penzionera u kojem su nam sudovi bez osnova sudili zastarevanja za potraživanja po osnovu penzija starija od tri godine, pokrenuli smo kampanju „Stavimo tačku na pljačku penzionera“. Pozvali smo sve oštećene penzionere da tačku stavimo zajedno jer ovim zakonima se neustavno ne usklađuju i smanjuju penzije i zbog toga što nije bilo potrebnog otpora penzionera politici bahatog smanjenja penzija.\nU kampanji informišemo oštećene penzionere o razmerama pljačke i ubeđujemo ih da se bore za svoju imovinu, za poštovanje ustava, zakona i morala i nudimo im pravnu pomoć.\nPokrenutim postupcima namećemo raspravu u društvu o tome kada i kako će se završiti pljačka penzionera i raspravu o reformi fonda PIO.\nU sudskim postupcima sve do Suda za ljudska prava u Strazburu i Komiteta za ekonomska i socijalna prava u Briselu, oštećene će zastupati advokati bez naknada do pozitivnog završetka postupaka.\nKrajnji cilj kampanje je prestanak važenja Zakona, povraćaj neisplaćenih delova penzije i vraćanje redovnih usklađivanja penzija po osnovu rasta cena i ND.\nCilj želimo postići masovnim obraćanjem:\n1. Fondu PIO na osnovu člana 29. i 30. Zakona o Opštem upravnom postupku za izdavanje Uverenja o visini i načinu povraćaja neisplaćenih delova penzije i Uverenja/Potvrda o načinu isplate penzija u periodu važenja Zakona,\n2. Državnom pravobranilaštvu sa Predlogom za mirno rešenje spora, odnosno isplate neisplaćenih delova penzije sa kamatom,\n3. Pokretanjem postupaka pred upravnim i parničnim sudovima da bi se Ustavni sud Srbije još jednom izjasnio o Zakonu o privremenom uređivanju načina isplate penzija, proglasi ga neustavnim i stavi van snage.\n4. Obraćanjem nadležnim institucijama Srbije sa zahtevom da se zakoni stave van snage i nadoknadi šteta,\n5. Obraćanje SLjPSt i Komitetu za ekonomska i socijalna prava EU\nProcenjujemo da će ukupna šteta za budžet odnosno poreske obveznike Srbije biti veća nego da je država uzela bankarski kredit od 800-900 miliona evra pod najnepovoljnijim uslovima.\nOvaj problem će država morati da rešava i zbog obaveza u vezi usklađivanja poglavlja 23. u pristupnim pregovorima sa EU.\nPlaniramo dostavljanje dopisa Vladi RS i Ustavnom sudu Srbije za predlogom da se Zakon stavi van snage i posebnim zakonom reguliše povraćaj neisplaćenih delova penzije i tako izbegnu veliki sudski troškovi a prema potrebi organizovaćemo i proteste sa istim zahtevima.\nUkoliko se to ne dogodi u saradnji sa drugim udruženjima i sindikatima organizovaćemo Narodnu inicijativu kojom ćemo pokrenuti zakonodavnu proceduru u Narodnoj skupštini Srbije za stavljanje Zakona van snage i povraćaj neisplaćenih delova penzija i Peticiju Komitetu za ekonomska i socijalna prava EU.\nI pored medijske blokade kampanja je naišla na izuzetan odziv i prema našim podacima i procenama, filijalama fonda PIO, zahtevima se obratilo preko 100 000 hiljada oštećenih penzionera što je u uslovima medijske blokade izuzetan rezultat koji se svaki dan uvećava. Kampanjom nadležnim institucijama dokazujemo da nismo pristali na pljačku i da želimo da stavimo tačku na nju.\nFond PIO ne postupa po zahtevima oštećenih penzionera u skladu sa Zakonom o opštem upravnom postupku i Zakonom PIO. Filijala fonda PIO Beograd u Nemanjina 30, zahteve penzionera skuplja u jednoj posebnoj prostoriji i ne odgovara na njih. Ostale filijale odgovaraju na deo zahteva i dostavljaju potvrde o načinu isplate penzija u periodu primene Zakona. Zaposleni fonda PIO se ponašaju kao da im mi penzioneri i zaposleni nismo poslodavci nego aktuelna vlast.\nKampanju su prihvatili i podržavaju: Udruženje sindikata penzionera Srbije, Sindikat penzionera Nezavisnost, Savez Penzionera Vojvodine, veliki broj opštinskih i strukovnih udruženja penzionera. Kampanju podržavaju i stranke i pokreti koji su do sada podržavali borbu penzionera protiv diskriminacije i pljačke. ( SP Dveri, Pokret Dosta je bilo, Udruženje građana sa kojim gospodin Đilas izlazi na Beogradske izbore., NS, PSG, DS).\nPreporučujemoUdruženje sindikata penzionisanih vojnih lica Srbijepenzioneri


Protest upozorenja radnika u krugu "PD Butmir"\nNaslovnica NAJNOVIJE Privreda Protest upozorenja radnika u krugu “PD Butmir”\nProtest upozorenja radnika u krugu “PD Butmir”\nSarajevo – Sindikalni odbor i uposlenici KJP “Poljoprivredno dobro Butmir” d.o.o. Sarajevo – Ilidža donijeli su odluku o jednosatnom protestu upozorenja, koji će biti održan danas od 14.00 do 15.00 sati u krugu preduzeća.\n– Ovi radnici i Sindikalni odbor žele skrenuti pažnju na probleme u ovom preduzeću koje je prouzrokovao Amir Karahasanović. Naime on je 22. novembra ove godine uz pomoć privatne zaštitarske agencije provalio kapiju preduzeća i držao u blokadi preduzeće od 5.00 do 22.00 sata.\nPismenim nalogom poslovnoj banci Amir Karahasanović je onemogućio dvojici izvršnih direktora, koji su još upisani u sudski registar, da obavljaju dozvoljene transakcije preko žiroračuna i samo sebe ovlastio za plaćanje i preuzimanje izvoda žiroračuna.\nImamo pouzdane informacije da netransparentno troši sredstva sa žiroračuna ovog preduzeća, kao što je plaćanje usluga neosnovano angažovane zaštitarske agencije u iznosu 6.962KM, kao i prebacivanje sredstava na svoj račun po za nas nepoznatom osnovu.\nO ovome smo obavijestili sve relevantne institucije Kantona Sarajevo da bi se uključile u razrješenje nastalih problema, a da bi ovo preduzeće moglo nastaviti normalno poslovanje – kaže se u saopćenju Sindikalnog odobra “Poljoprivredno dobro Butmir” .


Astro intervju sa Jadrankom Jovanović | Intervjui\nsearch\tIntervjuiAstro intervju sa Jadrankom Jovanović\nAstro intervju sa Jadrankom Jovanović\tRođena da bude diva\nNeko je jednom rekao da onaj čije lice ne zrači svetlošću, nikada ne može da postane zvezda. Razmišljam o tome posmatrajući ozareno lice Jadranke Jovanović, dok mi prepričava utiske sa svog koncerta u Ruskom domu u Beogradu. Iako smatra da je vreme negovanja pravih zvezda odavno prošlo, Jadranka Jovanović je operska diva sa velikim slovom "D".\nRodjena je u najupornijem znaku, Jarcu, sa podznakom u umetničkoj Vagi: sekstil izmedju vladara znaka i podznaka naglašava uspeh u klasičnoj muzici. Iako je muzika klasična, Jadranka uvodi novine u načinu njene interpretacije, kao na primer u "Pepeljugi", operi koju je beogradska publika videla, tek deset godina posle njenog prvog izvodjenja na Floridi.\n"Jarac mora na sve da sačeka", osmehuje se Jadranka dodajući da "Pepeljugu" nije ni mogla ranije da predstavi našoj publici, jer nije imala pravog reditelja. Ipak, pojavio se Jagoš Marković, reditelj rodjen u znaku Raka, čiji vladar Mesec upravlja njenim poljem karijere i uspeha. I kao u bajci, pojavio se modni kreator, Renato Balestra iz Italije - zemlje koja ima poseban značaj u Jadrankinom horoskopu.\nPolje inostranstva je u Blizancima, a vladar Merkur u trigonu sa Jupiterom u njenoj prvoj horoskopskoj kući, što nesumnjivo potvrdjuje da je morala da postane slavna, ali naglašava i njen talenat za strane jezike. Znanje italijanskog omogućilo je, tada još anonimnoj studentkinji magistrature, da zakuca na vrata čuvenog Klaudija Abada sa kojim je potpisala svoj prvi ugovor i - zapevala u milanskoj Skali. Tu upoznaje i malog Stefana Milenkovića i njegovog menadžera Antonija Mormonea, ljubitelja brilijanata i umetnosti, koji ju je zamolio da bude prevodilac na Konzervatorijumu "Verdi", gde je novinarima prvi put predstavljeno tadašnje čudo od deteta. Smatrajući da su njene prevodilačke usluge pitanje nacionalnog ponosa (Srbija u znaku Jarca), odbila je ponudjen novac. Poklon darežljivog mecene u lepo upakovanoj kutijici nije htela ni da primi, a kamoli otvori, reagujući krajnje dramatično na opšte zgražavanje otmenih zvanica.\nSvoju potrebu za samostalnošću (vladar podznaka Venera u Vodoliji) ispoljila je vrlo ekscentrično (Mesec i Uran u Lavu), tako da je i samu sebe iznenadila. "Ekonomsku nezavisnost postigla sam sopstvenim trudom (Jarac)", ističe ona ponosno. Prvakinja Opere našeg Narodnog pozorišta ima i čime da se ponosi: počela je u "Kolegijumu Muzikumu" kod Darinke Matić - Marović, debitovala uskočivši u predstavu kada se solistkinja razbolela, jer je ulogu već znala napamet. "Učim u avionu, liftu, u kolima - na semaforu mi se ponekad nasmeju misleći da pričam sama sa sobom, a ja ponavljam tekst uloge", potvrdjuje mi Jadranka svoju fantastičnu moć pamćenja i koncentracije (Merkur i Saturn "priljubljeni" jedno uz drugo u trećem polju). Ubrzo, počinje samostalno da putuje i nastupa: Italija, Kuba, Avganistan, Iran, Bugarska, Amerika, Španija, Brazil... Pevala je u operi "Karmen" sa dvojicom čuvenih svetskih tenora, Plasidom Domingom i Hoseom Karerasom - takvu čast i uspeh doživela je još jedino naša primadona Radmila Bakočević.\nZnala je Jadranka da zapeva i izvorne narodne pesme na gostovanju u Crnoj Gori doživevši ovacije, što nije čudno s obzirom na poziciju Meseca u njenom horoskopu (u znaku Lava - Crna Gora). Proputovala je ceo svet, ali je najjači utisak na nju ostavio Avganistan (Jarac), dok Kuba i dalje predstavlja zemlju iz njenih snova.\nGledajući u zvezde, Jadranki tek predstoji najveći uspeh u karijeri. Inače, "dete njenih želja", kako sama kaže, CD sa evergrin i zabavnom muzikom pod nazivom "Tajna", biće iznenadjenje za mnoge. Izdavač je UFA MEDIA, dok će izdavačka prava za Srbiju (Jarac) sa zadovoljstvom, kako kaže, ustupiti PGP-u. Jer, kao što voli da obraduje druge, tako i sama voli da se raduje što predstavlja jedno od merila uspeha njenih nastupa. Nikada nije nastupila u istoj haljini, ali Jadranka to ne smatra razmaženošću: "Ta nedužnost nove haljine ima nešto što vam daje radost, posebnu čar i posebno zadovoljstvo!" (Venera - vladar lepote, umetnosti i mode u Vodoliji). Iako modu nikada nije sledila, priznaje da je na snimanju Novogodišnjeg programa bila oduševljena - džinsom (tri planete u Strelcu- znaku čiji predstavnici obožavaju farmerke)!\nJadranka je ljubitelj astrologije (Mesec u konjunkciji sa Uranom), pa svoju predodredjenost za uspeh, delimično, doživljava kroz govor zvezda, ali smatra da se bez profesionalizma u bilo kom poslu - ne može ništa postići (Uran, vladar polja umetnosti, nalazi se u polju uspeha).\n"Pevač uči ceo život", kaže naša primadona ističući da bez upornosti (Jarac), niko ( a žena posebno) ne može da uspe: sin Vukan koji obožava kompjutere i maminu kosu, obaveze koje svaka žena ima u kući i uloga "sopstvene sekretarice i menadžera» - sve su to suptilni delovi finog mozaika koji doprinose uspehu. I kao što se čovek radja pod srećnom (ili manje srećnom) zvezdom, tako se i operska diva radja pod imenom - Jadranke Jovanović.\nVreme: 2014-04-17 09:04 Reklame


Direktnoj banci odobreno da preuzme Pireus banku | Kamatica\nPočetna > vest > Direktnoj banci odobreno da preuzme Pireus banku\nDirektnoj banci odobreno da preuzme Pireus banku\nTekst objavljen: 07.12.2017 10:40\nKomisija za zaštitu konkurencije odobrila je Direktnoj banci iz Kragujeva da preuzme Pireus banku Beograd.\nKomisija za zaštitu konkurencije Srbije odobrila je Direktnoj banci iz Kragujeva da preuzme Pireus banku Beograd.\nDirektna banka je sredinom oktobra ugovorila kupovinu Pireus banke i saopštila da će preuzimanje biti završeno do kraja prvog kvartala 2018. godine, posle pribavljanju svih neophodnih saglasnosti nadležnih organa. Kupovina Piraeus banke uslovljena je uobičajenim korporativnim i regulatornim dozvolama, uključujući i one koje izdaje Narodna banka Srbije.\nDirektna banka će posle preuzimanja Pireus banke, čiji je vlasnik grčka Pireus banka, imati oko 60 ekspozitura i više od 800 zaposlenih. Očekuje se da će vrednost imovine Direktne banke iznositi više od pola milijarde evra.\nDirektna banka je u vlasništvu biznismen Andreja Jovanovića (49,9 odsto vlasništva) i Bojana Milovanovića (49,98 odsto udela), a nastala je početkom 2016. godine, kada je kragujevačku KBM banku kupila Nova kreditna banka Maribor. Direktna banka je ove godine godine kupila i Findomestic banku iz Beograda.\nNa listi najskuplje i najčešće provizije\nNova filijala "Crédit Agricole" banke u Kruševcu\nSbebank Srbija podržala „najvrednije“ segmente privrede\npreuzimanje banke pireus banka direktna banka grčka banka